text:
Transformasi Laplace
Transformasi Laplace nyaéta hiji téknik pikeun nyederhanakeun masalah dina hiji sistem anu ngandung asupan (input) sarta kaluaran (output), kalayan ngalakonan transformasi ti hiji domain ka domain séjénna.
Dina matematika wanda transformasi ieu mangrupa hiji konsép anu penting minangka bagian tina analisis fungsional, anu bisa mantuan dina ngalakonan analisa sistem invarian-waktu linier, kawas rangkéan éléktronik, osilator harmonik, pakakas optik sarta sistem-sistem mékanik. Ku cara nganyahokeun gambaran (déksripsi) matematika atawa fungsional basajan ti input atawa output hiji sistem, transformasi Laplace bisa mere déeskripsi funsional alternatif anu sakapeung bisa nyederhanakan prosés analisis.
Dina sistem fisik sabenerna transformasi Laplace mindeng dianggap minangka hiji transformasi ti domain-waktu (di mana input sarta output dipikaharti salku fungsi tina waktu) ka domain-frékuénsi (di mana input sarta kaluaran kasebut ditempo salaku fungsi tina frékuénsi sudut kompléks, atawa radian pér hijian waktu. Transformasi ieu henteu ngan nyadiakeun cara dasar séjén pikeun mikaharti gawéna hiji sistem, tapi ogé sacara drastis ngurangan karumit itungan matematika anu diperlukeun dina nganalisis hiji sistem.
Transformasi Laplace ngabogaan peran penting dina aplikasi-aplikasi dina widang fisika, optik, rékayasa listrik, rékayasa kadali, pamrosésan sinyal.
Ngaran transformasi ieu dicokot tina ngaran Pierre-simon Laplace, saurang ahli matematika jeung astronomi anu ngagunakeun téknik transformasi ieu dina hasil karyanya. Sabenerna téknik ieu kapanggih saméméhna ku Leonhard Euler, saurang ahli matematika prolific Swiss dina abad kedelapanbelas.
Définisi formal[édit | sunting sumber]
Transformasi Laplace ti hiji fungsi f(t), anu ditetepkeun pikeun kabéh niléy t riil kalayan t ≥ 0, nyaéta fungsi F(s), anu ditetepkeun sabagé:
- F(s) = \mathcal{L} \left\{f(t)\right\} =\int_{0^-}^\infty e^{-st} f(t)\,dt.
Wates handap 0^- nyaéta kapondokan tina \lim_{\epsilon \rightarrow +0} -\epsilon \ sarta mastikeun inklusi ti sakabéh fungsi bungin Dirac \delta (t) \ dina 0 lamun aya hiji impuls dina f(t) dina 0.
Sacara umum paraméter s boga ajén kompléks:
- s = \sigma + i \omega \,
Wanda transformasi integral ieu ngabogaan sajumlah sipat anu ngajadikeun ieu transformasi kacida kapaké pikeun analisis sistem dinamik liniér. Kapinunjulan utama tina cara ieu téh nyaéta ngarobah prosés diferensiasi jadi pakalian sarta integrasi jadi babagian, kalawan ayana s (Hal ieu jiga fungsi logaritma anu ngarobah operasi pakalian sarta babagian jadi pajumlahan jeung kukurangan). Parobahan persamaan integral sarta diferensial jadi wangun polinomial nyederhanakan prosés ditimukeunana jawaban masalah.


c: text/html

text:
Nangka
Nangka mangrupa pepelakan anu asalna ti India sarta sumebar ka wewengkon tropis kaasup Indonésia. [1] Di Indonésia tangkal ieu ngabogaan sababaraha ngaran diantarana nongko/nangka (Jawa, Gorontalo), langge (Gorontalo), anane (Ambon), lumasa/malasa (Lampung), nanal atawa krour (Irian Jaya), nangka (sunda). [1] Sedengkeun basa deungeuna nya éta: jacfruit, jack (Inggris), nangka (Malaysia), kapiak (Papua Nugini), liangka (Filipina), peignai (Myanmar), khnaor (Kamboja), miiz hnang (laos), khanun (Thailand), mit (Vietnam). [1]
Rupa-Rupa Nangka[édit | sunting sumber]
Aya rupa-rupa jenis nangka di Indonésia, nya éta leuwih ti 30 kultivar. [2] Sedengkeun di pulau Jawa aya leuwih ti 20 kultivar. [2] Ku kitu na nangka dikelompokein jadi sababaraha macem, diantarana [2]:
- Dumasar Ukuran: [2]
1. Nangka gedé : luhurna sakitar 20-30 m; diameter batang sakitar 80 cm sarta umur mimiti buahan sakitar 5-10 bulan.
2. Nangka leutik : luhurna sakitar 6-9 m; diameter batang sakitar 15-25 cm sarta umur mimiti buahan sakitar 18-24 bulan.
- Dumasar kaayaan buahna [2]:
1. Nangka bubur: disebut ogé khanun lamoud (thailand), vela (Srilangka) atawa koozha chakka (India kidul); buahna ipis, beyé rada berserat sarta lembék, beraroma teuas gampang ucul ti buah, rasana asam amis, sarta kaangseu seungit seukeut.
2. Nangka salak: disebut ogé nangka sanggal/celeng (Malaysia), khanun nang (Thailand), varaka (Srilangka), atawa koozha pusham (India kidul), buahna kandel, teuas, rada garing, amis rada pait, sarta teu seungit pisan/aromana kurang teuas.
3. Nangka cempedak: buahna ipis, liat sarta seungit pisan.
Ti sakabeh rupa nangka di luhur anu loba dipelak di Indonésia nyaéta: nangka bilulang atawa nangka celeng, nangka cempedak, nangka dulang, nangka kandel, nangka kunir, nangka beureum, nangka salak, nangka mini, jeung nangka misin. [2]
Mangpaat Nangka[édit | sunting sumber]
Sawatara mangpaat nangka diantarana:
1. Ngaronjatkeun kaséhatan saluran pencernaan Buah nangka bisa mulihkeun nyeri lambung sarta serat nangka bisa ngalancarkeun miceun. [3] Ku kituna, nangka bisa nyegah timbulna kanker peujit. [3]
2. Nguatkeun sistem imun Buah nangka ngandung vitamin C anu miboga fungsi minangka antioksidan pikeun nyegah flu sarta infeksi. [3]
3. Nyegah panyakit kanker Buah nangka ngandung fitonutrien kawas lignan, isoflavon, sarta saponin anu bisa nyegah timbulna panyakit kanker. [3]
4. Nurunkeun tekanan darah Buah nangka ngandung potassium (kalium) anu penting pikeun ngajaga kasaimbangan cairan awak sarta eletrolit. [3] Ku kituna, bisa méré mangpaat positif pikeun pangaturan tekanan darah, bisa ngurangan resiko serangan jantung jeung stroke. [3]
5. Pikeun indra panempo Kandungan vitamin A dina buah nangka baris ngajaga kaséhatan panon. Sajaba ti éta, vitamin ieu ogé penting pikeun ngajaga kaséhatan kulit sarta membran mukosa (contona dina irung) sarta ngaronjatkeun fungsi sistem imun. [3]
6. Panambah energi Buah nangka bisa jadi panambah energi alatan ayana kandungan gula kawas fruktosa jeung sukrosa. Buahna anu hipu, amis, sarta lemes bisa mulihkeun energi. [3]
Rupa Kadaharan[édit | sunting sumber]
Kolek Cau Nangka
Bahan: [4]
- 1/4 sisir cau kepok (3-4 cau)
- 1 nangka
- 250 ml santan
- 500 ml cai
- 1/2 sdt vanili (atawa 2 lembar daun pandan)
- 1 sdt uyah
- 250 gram gula jawa
Cara nyieun: [4]
- Kulub gula jeung cai sarta daun pandan (atawa vanili) , nepi ka gula larut. Saterusna asupkeun santan jeung uyah, nepi ka rada ngagolak.
- Asupkeun cau nepi ka cau hipu, tuluy asupkeun irisan nangka.
- Masak bari diaduk nepi ka cai kolak asak.
Gudeg Nangka
Bahan: [5]
- 1½ kg nangka ngora
- 1 sdm asem jawa
- 2 sdm gula jawa
- 6 lambar daun salam
- 4 gelas santan
- uyah
- minyak goréng
Cara Nyieun: [5]
- Nangka ngora diiris jadi 4 cm tuluy dikulub jeung cai nepi ka asak.
- Larutkeun asem jawa sarta gula beureum jeung cai saeutik.
- Panaskeun minyak goréng, tumis samara anu geus dihaluskeun ditambah daun salam, cai gula beureum sarta cai asam jawa.
- Lamun geus seungit, asupkeun nangka, aduk rata, tambahkeun uyah.
- Pamungkas, asupkeun santan nepi ka ngagolak sangkan santan jadi rada kentel.

robotstxt: allowed

filter: keep


text:
Kacang Hejo
Aki : "Nini urang teh geus karolot,aki rek menta dihampura bisi aya kasalahan ka Nini"
Nini : "Ih aki sarua nini oge, urang silih hapura we atuh umur mah saha nu nyaho."
Aki : "Sukur atuh ari nini rek ngahampura ka aki mah,sabab aki teh pernah salingkuh ka nini"
Nini : "Kutan jeung saha aki?"
Aki : "Eta jeung Si Edah tukang lotek tea,terus jeung Si Emeh anak Mang Sarkawi,malah jeung Si Icih oge nu dilebak ngalaman."
Nini : "Nya ari aki geus ngaku mah bari jeung ngarasa kaduhung teu nanaon ki dihampura,tapi nini oge sarua geus pernah salingkuh."
Aki : "Ari nini jeung saha?"
Nini : "Ari nini mah mun geus salingkuh teh sok neundeun kacang hejo dia toples"
Aki : "Toples nu di dapur nini?"
Nini : "Enya aki,nu dina toples mah sesana pan anu sakeler mah beak dibubur."
Aki : "????????!!!??"


text:
Hipofisis
Kelenjar Hipofisis, ogé dipikawanoh minangka pituitari, nyaéta organ buleud anu perenahna langsung di handapeun hipotalamus.[1] Kelenjar ieu perenahna di bagian dasar hipotalamus sarta diwangun luhur tilu lobus, nyaéta lobus antérior, intermediet, sarta postérior. Lobus intermediét ngan ayana dina kelenjar hipofisis orok.[1] Sanajan ukuranana leutik, tapi hipofisis nyekel lalakon penting dina koordinasi kimia awak ku kituna mindeng disebut master of gland.[1]
Bagéan-Bagéan Kelenjar Hipofisis[édit | sunting sumber]
- Kelenjar hipofisis bagian antérior
Kelenjar hipofisis anterior nyaéta nu ngahasilkeun hormon anu rupa-rupa sarta mangaruhan macem-macem organ. Hipofisis bagian anterior disebut adenohipofisis.[2]
- Kelenjar hipofisis bagian tengah sarta bagian posterior (tukang)
Hipofisis bagian tengah ngan ngahasilkeun melanosit stimulating hormone (MSH).[1] Ieu mangaruhan kelir kulit individu alatan MSH mensekresi pigmén kelir (melanin).[1] Hipofisis bagian tengah ngan aktip di mangsa orok sarta ngahasilkeun hormon Melanocyte Stimulating Hormone (MSH) anu fugsina pikeun ngasintésis mélanin.[2] Melanin nyaéta pigmen kulit anu méré kelir hideung dina kulit.[2] Jadi, lamun hormon ieu henteu diproduksi, kulit bakal kakurangan pigmén.[1] Hipofisis prosterior ngasekreksikeun ADH (antidiuretic hormone) sarta oksitosin.[2] Hipofisis bagian tukang disebut neurohipofisis.[2] Lobus posterior ti kelenjar hipofisis ngahasilkeun dua jenis hormon, nyaéta hormon antidiuretik (ADH) sarta hormon oksitosin.[2]


text:
NASDAQ
NASDAQ, aslina hiji singgetan pikeun National Association of Securities Dealers Automated Quotations, nyaéta hiji bursa saham anu dioperasikan ku National Association of Securities Dealers. Ti mimiti mitembeyan perdagangan dina 8 Pebruari 1971, NASDAQ mangrupakeun bursa saham éléktronik munggaran sadunya.
Ti saprak taun 1999, NASDAQ jadi hiji bursa saham pangbadagna di Amérika kalawan leuwih ti satengah jumlah pausahaan anu diperdagangkan di AS dicatet di dieu. NASDAQ diwangun ti NASDAQ National Market sarta NASDAQ Smallcap Market. Bursa utamana perenahna di Amérika Sarikat, kalayan cabang di Kanada sarta Jepang. NASDAQ ogé miboga asosiasi jeung bursa saham di Hong Kong sarta Éropa.
Dina 17 Juli 1995 NASDAQ ditutup dina level luhur 1.000 poin pikeun munggarannana. Penclutna lumangsung dina 10 Maret 2000, di mana indéks ngahontal 5048,62 poin.
NASDAQ ditutup ti 11 nepi ka 14 Séptémber 2001 alatan lumangsungna Serangan Téroris 11 Séptémber 2001.
Tempo ogé[édit | sunting sumber]
- NYSE (Bursa Saham New York)
- Dow Jones Industrial Average


text:
Kunci
Kunci atawa nu dipikawanoh minangka temu kunci nya éta ngaran tutuwuhan anu kaasup kana bungbu dapur tur bisa dimangpaatkeun pikeun dijadikeun ubar.[1] Watang aslina aya dina jero taneuh anu disebut beuti, warnana konéng semu coklat, seungit, kandelna 5-30 x 0,5-2 cm, watang anu di luhur beungeut taneuh nya éta watang tipu (palapah daun).[2] Umumna miboga 2 nepi ka 7 lambar, daun handap mangrupa palapah daun warnana beureum, palapah daun mindeng sarua panjangna jeung tangkai daun; daunna ajeg, wangun lansét rubak atawa rada seukeut, tungtung daunna seukeut, beungeut daunna lemes tapi bagian handap rada aya buluan, daunna aya keliran warna héjo ngora, rubakna 5-11 cm. Kunci biasana tumuwuh di wewengkon tropis di dataran handap, biasana kembangan dina bulan Januari nepi ka Pebruari sarta bulan April nepi ka bulan Juni.[2] Alus tumuwuh dina taneuh nu beueus ogé subur kalayan tukeurna hawa sarta tata cai anu alus.[2] Dina taneuh anu kurang boh tata caina atawa mindeng kakeueum ku cai prosés tumuwuhna baris kaganggu sarta beutina gancang buruk.[2] Salian ti mangpaat pikeun bungbu dapur, kunci ogé bisa dimangpaatkeun pikeun dijadikeun ubar, diantarana nya éta ubar batuk, ubar hésé hitut, nambahan napsu dahar, sariawan, nambahan ASI,[2] pikeun ubar kanker,[1] sarta mangrupa resép kageulisan wanoja Sunda.[3]
Referensi[édit | sunting sumber]
- ↑ a b Temu Kunci Obat Kanker (id) (Diakses ping 31 Oktober 2011)
- ↑ a b c d e Temu Kunci (id) (Diakses ping 31 Oktober 2011)
- ↑ Tanaman Temu Kunci Rahasia Kecantikan Perempuan Sunda (id) (Diakses ping 31 Oktober 2011)


text:
Kuwu Jumena ngabéwarakeun ka masyarakat Cihérang, wiréhna dina minggu hareup Bapa Bupati Sukamaneuh rék ngayakeun Kunjungan Kerja Ka éta kampung. Lain ngan diumumkeun dina waktu pangajian wungkul, Kuwu Jumena masang béwara di posronda, posyandu , jeung di tempat-tempat anu kira-kira ramé. Hansip Ika jeung Hansip Adut mah teu sirikna ngomong ka unggal jalma.
Bapa Bupati rék ngayakeun Kunjungan Kerja ka Cihérang téh lain ngan saukur kahayang Bapa Bupati sorangan, tapi Kuwu Jumena ngahaja ngondang manéhna, pedah jalan Cihérang geus dioméan kalawan ngagunakeun waragad swadaya murni masyarakat. Keur jadi trénd kiwari mah anu ngaranna swadaya téh, kusabab teu gampang ngawangun prasarana Umum ku ngandelkeun tanaga, késang, jeung harta masyarakat.
Bisaana, para pamimpin anu di laluhur sok aratoheun lamun sumanget swadaya ngaronjat deui di masyarakat. Aya alesan anu utama, ceuk béja Pendapatan Asli Daérah Kabupaten Sukamaneuh téh émang teu saimbang jeung anu kudu dibalanjakeun. Lamun teu bisa ngaturna mah unggal tahun antara PAD jeung Belanja Daérah téh leuwih gedé Belanja Daérah-na, antukna pamaréntah daérah nombok. Tah kahayang pamaréntah mah, teu kudu kabéh pangwangunan kudu dibiayaan ku anggaran ti pamaréntah. “ Moal enya keur ngomékeun kenténg imah anu bocor masih kénéh ngandelkeun biaya ti pamaréntah?” Kitu meureun.
Swadaya masyarakat Cihérang ku Kuwu Jumena dibéjakeun ka dununganna, ka Bapa Camat. Ngadéngé kitu, Bapa Camat unggut-unggutan bari méré pujian ka Kuwu Jumena, majar ceunah bisa ngaronjatkeun deui sumanget anu geus lila titeuleum. Atuh Ku Bapa Camat dina poé éta pisan langsung ngajugjug maké mobil dines ka kampung Cihérang, hayang nénjo ceunah kumaha hasil kerja bhakti urang Cihérang ngoméan jalan téa.
“ Heuheu…. Ngageleseur ari tumpak mobil mah, teu cara tumpak motor dines!” Ceuk Hansip Ika, manéhna milu jeung Kuwu Jumena maturan Bapa Camat nyobaan jalan anu geus dioméan.
“ Hussh… teu kéngéng kitu atuh, awon ah!” Kuwu Jumena ngomong, bari unggut-unggutan ka Bapa Camat. Kopéah hideung anu nyéngclé téh katénjona siga anu arék murag.
Bapa Camat ngan bisa seuri konéng, dikacapanon hideung, anteng nyetiran mobil.
“ Tétéla, masih aya kénéh geuning sumanget swadaya di Cihérang mah, Kuwu!”
“ Muhun, Nun…!” ceuk Kuwu Jumena handap asor dépé-dépé.
Wanci pecat sawed harita téh. Cihérang geus mimiti ramé, ngulisik. Warung Mang Ujang anu pernahna pas pisan péngkolan geus mimiti ramé, sababaraha urang geus aya di dinya, kaasup si Kemed jeung sababaraha urang anu kungsi jadi Panitia Ngoméan jalan.
“ Urang ngopi heula atuh, Kuwu!” Ceuk Bapa Camat ngeureunkeun mobilna hareupeun warung Mang Ujang.
“ Teu langkung, Nun!”
Anu aya di warung neges-neges waktu mobil dines Bapa Camat eureun hareupeun warung pisan. Teu apaleun lamun éta téh mobil Bapa Camat. Ngan ceuk pikiran maranéhna éta téh mobil ménak ti dayeuh wéh.
“ Bangun mobil ménak ieu mah, Euy!” Ceuk Si Kemed bari ngadahar géhu.
Anu séjén anteng ngopi, ngan panon mah kabéh ogé neges-neges kanu tarurun dina mobil.
“ Eum geuning si Ika… oh Pa Kuwu… oh éta aya saha deui teu wawuh… jiga jalma penting éta mah!” Cép Lukman ngomong,dudukuy masih napel dina sirahna da karak balik ti sawah tas ngangon éntog.
Hanspi ika dédépéan, bari nyadiakeun Korsi keur Bapa Camat.
“ Haraling… haraling… ieu bangku kosongkeun. Bapa Camat badé calik di dieu!” Ceuk Hansip Ika bari ngangkat bangku kai anu keur didiukan. Si Kemed anu keur anteng ngadahar géhu digebesan.
“ Na ari sia Ika. Kadeuleu déwék keur diuk. Ké Lanan atuh!”
“ Gancang pindah… tuh kana jojodog hareupeun hawu manéh mah. Itu Bapa Camat arék diuk di dieu. Haling…ah. “ Hansip Ika gegebes deui. “ Tukang éntog Beulah ditu, tuh diuk dina korsi leutik di jero warung. Ujang siapkeun kadaharan anu ngareunah, ulah géhu urut diacak ku leungeun si Kemed!”
Bapa Camat melak cangkéng.
“ Mangga calik, Bapa!” Ceuk Hansip Ika.
Anu araya di dinya merong, bari dédépéan, handap asor. Si Kemed jeung Cép Lukman parébut jojodog, Mang Ujang sili siku jeung Kang Kurdi bari anteb neuteup ka Bapa Camat, manéhna sing Haréwos. Kuwu Jumena diuk gigireun Bapa Camat.
“ Ujang, Kemed, Kurdi, Lukman…” Ceuk Kuwu Jumena. “ Tah ieu téh Bapa Camat…!”
Bapa Camat unggek bari mésem.
“ Owhhh….!” Ceuk nu opatan bareng.
Jung si Kemed nangtung, muru ka Bapa Camat. Ngajak sasalaman, celepot leungeun Bapa Camat disun ku manéhna. Anu lain ogé pipilueun nurutan si Kemed.
“ Eumm… ah, bisaa baé atuh, Lur!” Ceuk Bapa Camat. “ Cing ah kuring hayang kopsus.!”
“ Mangga, Bapa!” ceuk Mang Ujang.
Sa-jam lilana Bapa Camat aya di warung Mang Ujang. Manéhna ngabéjaan, lamun minggu hareup Bapa Bupati arék ngayakeun Kunjungan Kerja ka Cihérang.
“ Tah, kuring rék ka Kantor Kacamatan deui. Siapkeun nya sagala rupana!” ceuk Bapa Camat ka anu aya di dinya. “ Bapa Bupati mah resepna téh ranginang jeung buras!”
“ Yaktos, Nun… “ Kuwu Jumena unggut-unggutan.
“ Mangga…kuring rék ka Kantor deui!”
“ Muhun mangga Bapa Camat.” Ceuk anu aya di warung.
###
Dina poé Kemis Kuwu Jumena ngondang sakabéh tokoh Masyarakat Cihérang. Balédésa geus pinuh ku para tokoh. Érwé Apud dijaket kulit, katénjo masih sepa da ceunah karak cageur gering. Si Kemed, Mang Ohi, para inohong jeung tokoh agama nyumponan kana ondangan ti Kuwu Jumena.
“ Opat poé deui Bapa Bupati bakal datang ka Cihérang. Salaku warga anu hadé, urang kudu nyiapkeun sagala rupana..” kuwu Jumena muka caritaan. “ Tah ayeuna mah urang musyawarahkeun kumaha hadéna dina engké acara, mangga éta mah teu langkung hadirin sadaya.”
Ti Tukang aya anu ngacung, terus nangtung. Érté Kohar. Kabéh anu aya di dinya ngalieuk.
“ Mangga, kudu kumaha ceuk pa érté!”
“ Ari ceuk pamikir ti abdi mah. Urang kedah nyiapkeun sagala rupina , pa Kuwu!” Kitu ceuk érté Kohar. “ Kanggo sementawis sakitu baé ti abdi mah!” gék érté Kohar diuk deui.
“ Heueuh pan ceuk Kuwu ogé tadi kitu, értéeeeee!” Mang Ohi ngomong.
“ Ulis catet atuh dina notulen!” Ceuk Kuwu Jumena nitah ka Ulis Mamad. “ Mangga saha deui, bilih aya usul anu sanés!”
Haji Sukri, Pimpinan Pondok Pasantrén Al-Magribun ngadeg.
“ Assalamualaikum Warahmatullahi Wabarakatuhu….!” Haji Sukri Uluk Salam.
“ Wa alaikum Salamm…!” Ceuk anu aya di dinya.
“ Mangga lebet, pa Haji!” Hansip Adut ngagorowok, dasar jalma géhgéran. Atuh anu aya di dinya molotot ka Hansip Adut.
“ Ika, bawa kaluar si Adut!” Ceuk Kuwu Jumena ka Hansip Ika.
Hansip Adut langsung didudut leungeunna ku Hansip Ika.
“ Mangga, dilajeung pa Haji!”
“ Ari ceuk kuring mah. Urang kudu nénjokeun sikep salaku urang Cihérang anu béar budi, resep kana kabersihan.”
“ Teras…”
“ Kuwu kudu ngajak ka urang Cihérang sangkan bebérésih jeung memérés ieu kampung. Ulah aya anu moé-moékeun jeroan di sisi jalan, jukut-jukut kudu dibersihan, lamun perlu sakur imah anu aya di sisi jalan kudu dicét. Tah sakitu ti kuring mah. Wassalam…!”
“ Waalaikum Salam…!”
“ Ulis catet!!!” Kuwu Jumena nitah deui ka Ulis Apud. “ Salajeungna saha?”
“ Kuring boga usul. Bapa Bupati apan ceuk Bapa Camat ogé kudu disuguhan. Tah kumaha lamun urang Cihérang dibéré tugas, kabéh kudu nyiapkeun rupa-rupa kadaharan. Kuring siap ngayakeun déblo jeung gegetuk mah!” Ceuk Mang Ohi.
“ Kuring siap ngayakeun endog asin!” Ceuk Cép Lukman.
Kabéh pada nawarkeun kadaharan anu rék disiapkeun.
“ Ari panggung , korsi jeung papayon kumaha?” érwé Apud nanya
“ Apan aya uang kas érwé!” ceuk Si Kemed.
“ Uang kas nanahaon setéh, ti mimiti déwék jadi érwé asa can pernah nyekel uang kas déwék mah!” Érwé Apud molotot.
“ Ari éta tiap poé jumaah nanahaonan érwé Apud nagihan pérélék ka tiap imah?”
“ Béda deui siah éta mah. Éta mah keur lamun aya anu gering jeung aya anu maot!”
“ Heueuh aya meureun buktina.”
“ Geus béak!”
“ Dipaké naon baé nepika duit pérélék ludes kitu?” Si Kemed panasaran.
“ Déwék gering dua minggu. Tah ku déwék dipaké ngalongok déwék anu gering. Lamun masih panasaran engké ku déwék diténjokeun catétanna!”
“ Oh… saé atuh.!”
“ Atos atuh, “ Kuwu Jumena nyapih. “ atuh wios kanggo korsi, panggung, sareng papayon mah, badé disayogikeun ku balédésa. Cekap panginten sajuta ogé nya?”
“ Cekap, Pa Kuwu. Geclokkeun deui wé taneuh béngkok!” ceuk Kang Uki kalepasan.
Kuwu Jumena beureum beungeutna.
“ Atuh perkawis keur ngareuah-reuah dina waktuna mah, Kelompok Marawis Jamiatul Gambreng ogé siap dipintonkeun. Keun engké ku kuring rék dibéjakeun ka barudak!” ceuk Haji Sukri nambahan.
“ Kumaha ari ibu-ibu kader PKK sareng Posyandu, badé mintonkeun naon kanggo acara engké?”
“ Ah, ibu-ibu kader mah badé ngalagu Garuda Pancasila baé, pa Kuwu!” ceuk Ceu Papat, Ketua Kader Posyandu Cihérang.
“ Tah atuh ari kitu mah réngsé panginten. Ayeuna mah kantun siap-siap baé. Mangga ka para bapa sareng ibu, énjing ajak warga masyarakat bebérésih sareng bebérés di ieu kampung, sangkan dina waktosna Bapa Bupati Sumping ka Cihérang tos siap sagala rupina.”
Musyawarah bérés. Kabéh kabagéan duit transport ti désa. Lima rébu séwang, diamplofan sagala.
Isukna, urang Cihérang geus pak pik pek, jalan gedé dibérésihan, dibebenah, sakur jukut dikoréd jeung dibabad, umbul-umbul dipasang sisi jalan, di sisi Kampung geus dipasang spanduk anu eusina: “SELAMAT DATANG BAPA BUPATI SUKAMANEUH TERCINTA DI CIHÉRANG.” Sababaraha imah dicét ku apu, pager-pager ogé diapu, para pamuda mah ngapuan sisi jalan. Kelompok Marawis Jamiatul Gambreng unggal peuting ngayakeun latihan marawis di pondok pasantrén Al-Magribun. Atuh para kaum ibu anu gabung dina Kader PKK jeung Posyandu “ Soanten Cihérang” ngayakeun latihan ngalagu Garuda Pancasila, ngahaja ngadatangkeun dirijén ti Kacamatan.
Anu séjénna geus cuh cih nyarieun rupa-rupa kadaharan. Mani sareungit ku rupa-rupa olahan, siga arék lebaran gedé. Kuwu Jumena anteng latihan pidato dibaturan ku Hansip Ika jeung Adut.
Dina poé minggu, sagala rupana geus bérés. Panggung geus dihias, diréka-réka, maké balon jeung kertas anu hérang sagala. Korsi diéntép di handapeun papayon, korsi kahormatan dibuleun ku lawon bodas.
Bérés roés, tinggal nunggu poé isukan.
Dina peutingna, Bapa Camat ngahaja ngadatangkeun sababaraha pulisi pamong praja. Bapa Kapolsek jeung danramil ogé datang. Hayang nénjo kumaha persiapan urang Cihérang. Dina wanci sareureuh budak, Kuwu Jumena jeung sababaraha urang Cihérang ngumpul di balédésa. Jaga-jaga ceunah, bisi aya jalma anu kumawani hianat keur ngagagalkeun acara. Ongkoh deui apan ayeuna keur meujeuhna haneut issue bom-boman. Pasukan hansip anu diluluguan ku Hansip Ika geus maraké seragam héjo-héjo, kabéh ngabaris hareupeun balédésa. Katambah halodo deuih.
Anu séjénna aranteng maén kartuh dina panggung. Érwé Apud jeung érté Kohar mah tutunjuk ka anu kabagéan tugas ronda, ceunah kudu ngaronda sapeupeuting bisi aya hal anu teu dipiharep. Para nonoman ogé pipilueun begadang, bari ngahitar ngalagu dangdut. Teu cara ti sasari, peuting éta mah haneuteun pisan. Ramé.
Kabéh anu aya di balédésa nangtung jeung ngalieuk ka Beulah kidul. Aya anu leumpang kadinyakeun. Horéng si Aip. Manéhna culang-cileung, siga anu héran.
“ Aya naon ieu téh, mani ramé kieu? Waktuna sararé ayeuna mah.?” Tanyana ka anu araya di dinya.
“ Ka dieu manéh?” Ceuk si Kemed ngagupayan si Aip. “ Sok calik heula adén di dinya.” Si Kemed ngeusian gelas ku kopi panas. “ Mangga ieu kopina kanggo Adén Gatotkaca…”
Si Aip séséréngéhan.
“ Ih adén Gatotkacaaa… ari sia kamana baé?” Ceuk si Kemed morongos.” Kieu tah pamuda hokcay téh. Ieu, isukan téh urang rék kadatangan ku Bapa Bupati. Ari sia kamana baé atuh,Aip?”
“ Barukk? Da teu apal-apal acan kuring mah, Kang. Nyaéta kamari téh kuring diajak ku Aki Uko, bisaa atuh silaturahmi ka sababaraha paguron anu aya di Kacamatan Cimoronyony. Aya kana dua mingguna kuring diajak ku Aki Uko téh. Anu paling berkesan mah waktu silaturahmi ka Paguron “ Gelap Ngampar..” duh éta mah anu jadi pupuhuna, jaba ti hébat téh bageur deuih..”
“ Geus tong ngadongéng baé. Isukan Bapa Bupati arék ka dieu, manéh geus barang jieun naon?”
“ Nya naon atuh, da karak apalna ogé ayeuna.” Jawab si Aip.
“ Ajak ku manéh Aki Uko kadieu, urang begadang kitu. Jeung susuganan isukan daékeun menca, keur ngareuah-reuah datangna Bapa Bupati téh moal enya ngan nanggap marawisan wungkul, atuh kudu aya panyelangna.”
“ Siap, kang!” bérébet si Aip lumpat rék néang Aki Uko. Padahal Aki Uko téh dumukna di kampung tatangga. Si Aip teu nolih kacapé.
“ Ika, susul ku manéh dina motor kaditu!” ceuk Kuwu Jumena. “ Karunya, bisi Aki Uko mopo di jalan.”
“ Euh, mangga pa Kuwu!”
Hansip Ika geus balik deui, ngaboncéng si Aip jeung Aki Uko. Aki Uko diuk di tengah dihapit ku duaan. Mani peureum beunta diboncéngna téh. Dijakét hideung, didadamping.
“ Heuheuy, kabawa ogé geuning tah aki-aki téh..!” Ceuk Cép Lukman.
Kuwu Jumena jeung anu séjénna ngabagyakeun kadatangan Aki Uko.
“ Teu ditampiling manéh ku Aki Uko, Ika?!” Si Kemed nanya.
“ Puguh ieu gé mun teu ngelok mah sapat beuheung déwék dikadék ku gobang.” Ceuk Hansip Ika. “ Daékeun milu téh pédah di bobodo rék aya acara gendang penca wé di balédésa.”
Si Kemed nyirihil.
“ Mana gendangna? Mana Goongna? Mana tarompétna?” Aki Uki ngagorowok.
“ Eum, bébénjokeun kadituh ku kaset wayang golék, bisi ngadon ngamuk, derr deuih ngarugrugkeun panggung.” Ceuk Si Kemed ka Kang Uki. “ Trio Libels wé sugan mah, Uki, Ika, jeung Uko!” Tambah si Kemed.
“ Calik heula atuh kasepuhan…!” Ceuk Kuwu Jumena bari nitah diuk ka Aki Uko.
“ Kuwu, pangna kuring dadaékan peuting-peuting diboncéng téh pedah ku si Ika dibéjaan aya gendang penca ceunah di balédésa. Mana atuh teu kadéngé-déngé acan térétét tarompétna ogé?”
“ Oh, gampil éta mah. “ Kuwu Jumena nenangkeun Aki Uko, “ Kieu ,Aki… énjing téh ka Cihérang badé kasumpingan ku Bapa Bupati. Tah kanggo ngareuah-reuahna téh, badé mintonkeun Mawaris ti Jamiatul Gambreng. Ngan asa kirang pantes upami urang salaku urang Sunda teu mintonkeun salah sawios seni sareng budaya Sunda. Kumaha upami énjing aki menca kanggo ngareuah-reuah acara?”
“ Kuwu, ari masalah meunca mah gampang keur kuring mah. Ngan rék dipirig kunaon kuring, ari gendang, goong, jeung tarompétna euweuh mah?”
“ Gampil atuh…!” Ceuk Kuwu Jumena ngiceupan ka Hansip Adut. “ Sok ayeuna mah Aki reureuh di balédésa baé, acuk silat mah énjing dicandak ka rorompok aki ku si Ika.”
Dina radio kadéngé Cép Lukman keur nyetél wayang Golék. Aki Uko dungduk-dengdék.
“ Kuwu, tah déngé… anjirrrrr Neni Hayati keur nembang… heu.. ka jero heula ah. Kuring rék ngadéngékeun wayang Golék. “
“ Sok manga, Aki!”
Aki Uko leumpang bari éngklak-éngklakan abus ka jero balédésa.
“ Nya, ceuk déwék gé. Dibébénjokeun ku wayang Golék ogé anteng Aki-aki éta mah!” Pok Si Kemed bari nyuruput Kopi panas.
Peuting ngarayap. Cihérang haneuteun. Déngék budak kalindih ku sora anu cékcok.
###
Sisi jalan Cihérang pinuh ku jalma. Mani ngéntép ngabaris rék ngabagyakeun datangna Bapa Bupati. Sakola ngahaja diperékeun, barudak ngajajar sisi jalan bari mawa bandéra merah putih anu dijiuen tina kertas wajit. Kolot budak awéwé lalaki ngagimung. Warung-warung ngahaja nutup, para patani teu ka sawah da ceunah hayang ningali Bapa Bupati. Orok ting darengék disusuan ku anu jadi indungna.
Si Kemed maké stélan resmi, calana coklat, baju paul disabuk kulit, sapatu kelenci warna bodas. Mang Ohi maké stelan ménak baheula. Cép Lukman teu maké dudukuy deui, ayeuna mah maké jas. Kabéh darangdan, ilaharna keur lebaran.
Kelompok Marawis Jamiatul Gambreng geus nabeuh kitimplingan. Sholawatan. Dipimpin ku Haji Sukri pimpinan Pondok Pasantrén Al-Magribun. Para ibu kader PKK jeung Posyandu geus sariap-siap di sisi panggung.
Korsi geus pinuh ku tatamu ondangan. Camat jeung réngrénganna geus cuh cih tutuh-titah. Hansip Ika jeung Adut sibuk ngabagikeun kadaharan. Kuwu Jumena digéndéng ku pajikanna. Maké batik, calana dines, kopéah nyéngclé. Pulisi jeung pamong praja ngajarega.
“ Kumaha, Bapa Bupati téh lami kénéh?” Tanya Kuwu Jumena ka Bapa Camat.
“ Ceuk Ajudanna mah keur kadieukeun. Bieu nga-SMS.” Jawab Bapa Camat.
Jam geus nunjukeun angka 8. Panas nakeran. Kabéh lukut-lékét ku késang, komo anu katojo pisan ku srangéngé mah.. Buuk sababaraha pamuda anu diminyak keletikan katojo ku srangéngé mani melenghir. Kaum ibu anu dipalupur pipina laas ku késang anu maseuhan beungeut. Teu dirasa, da hayang nénjo ménak ceunah.
Hawar-hawar kadéngé sora sirine. Beuki lila beuki jelas ngadeukeutan ka Cihérang. Kabéh ngalieuk ka Beulah kalér. Bapa Camat langsung nangtung bari memener baju jeung calana. Urang Cihérang deg-degan. Teu kungsi lila, dua motor patwal dituturkeun ku mobil sédan hideung ngageleser. Di tukangeunna ngajajar aya kana lima belas mobilna, siga anu pawéy. Rombongan Bapa Bupati geus datang. Kelompok Marawis Jamiatul Gambreng beuki tarik sholawatan, disusul ku ibu-ibu kader anu ngalagu Garuda Pancasila. Anu lain pagelek-gelek, hayang pahareup-hareup, sangkan jelas ningali Bapa Bupati.
Mobil eureun. Panto dibuka. Kaluar dina panto mobil Bapa Bupati. Dibagyakeun ku Bapa Camat jeung Kuwu Jumena. Anu araya dina mobil tarurun, garinding, ménak téa meureun. Sapatu harérang. Réngréngan Panitia mah sarasalaman jeung Bapa Bupati, anu séjénna ngan saukur bisa ningalikeun bari pagelek-gelek.
Solongkrong ranginang jeung buras disuguhkeun ka Bapa Bupati. Teu katinggaleun cai, seupan cau, buah-buahan jeung réa-réa kadaharan disuguhkeun.
Bapa Bupati pidato, urang Cihérang euweuh anu usik, ngaregepkeun ucapan Bapa Bupati. Dina éta biantara, Bapa Bupati muji kana sumanget swadayana urang Cihérang. Bapa Bupati masrahkeun bantuan ka Kampung Cihérang, mangrupa duit anu gedéna 10 juta, keur digunakeun ngawangun pangabutuh urang Cihérang. Kuwu Jumena nampa éta duit. Atuh prok-prok kabéh émprak.
“ Tétéla, bageur Bapa Bupati mah!” Gerentes haté kabéh jalma kitu. Muji ka Bapa Bupati.
Acara bérés, saluyu jeung anu sakumaha dijadwalkeun. Euweuh bancang pakéwuh. Lancar… Wanci manceran Bapa Bupati ninggalkeun kampung Cihérang, dijajap ku teuteupna urang Cihérang. Aya ogé anu gugupay bari reumbay ku cipanon, sono ka ménak anu bageur ceunah.
###
Peutingna, Cihérang jempling. Tiiseun, angin ngahiliwir. Kuwu Jumena keur ngariung jeung sababaraha tokoh masyarakat di imahna. Opieun satambru.
“ Tah ieu artos, sapuluh yuta, badé dikumahakeun?” Kuwu Jumena muka caritaan.
Anu araya di dinya silih pelong, silih toél.
“ Sakumaha anu diamanatkeun ku Bapa Bupati, apan éta arto téh kedah dianggo pangwangunan, Pa Kuwu.” Hansip Ika nyarita.
“ Heuheuy, si Ika sisinarieun ngomong.” Kang Kurdi anu nngomong.
“ Atuh apan, urang ogé bijil késang ngayakeun acara nyambut Bapa Bupati téh Pa Kuwu. Moal enya teu kabagéan cai-caina acan mah.”
“ Nya ari kuring mah teu langkung, kumaha hasil kaputusan wé.”
“ Bagikeun baé atuh, sing rata…” Mang Ohi méré usul.
“ Kumaha atuh anu sanés?”
Kabéh tarungkul. Komo érwé Apud mah geus kupal-keupel leungeunna. Si Kemed ngusap gado.
“ Akur lamun dibagikeun?”
“ Akurr…!”
“ Sttt… tong tarik teuing atuh.”
Dina peuting éta, nalika urang Cihérang geus tibra saré, duit sapuluh juta direcah, dibagi-bagi, masing-masing kabagéan lima ratus rébu séwang.
Langit mani mabra. Caang bulan opat belas. Hiliwirna angina nyelesep kana sela-sela bilik. Kuwu Jumena neuteup kana lalangit kamar. Pamajikanna nyegrok kérék. Duit sésa masih dicekelan. Kuniang hudang, gék diuk gigireun ranjang. Diteteup pamajikanna anu geus tibra saré.
“ Kongkorong sakitu geus ngéntép ogé masih kénéh hayang ditambahan.” Kuwu Jumena nilik-nilik duit anu masih dicekelan. Manéhna ngusap beungeut. Ngahuleung. Duit diteundeun dina méja. Kuwu Jumena kaluar. Diuk dina korsi di téras imah, nepika wanci janari leutik.
Cihérang beuki jempling…
KANG WARSA


text:
Martabak Amis
Daptar eusi
Sajarah[édit | sunting sumber]
Martabak Amis miboga sajarah nu panjang di Indonesia.[1] Numutkeun carita ieu kué mimiti aya dina ahir abad 19, di Sungailiat, Pulo Bangka.[1] Harita loba jelma Tionghoa anu ngarantau di Pulo Bangka, jeung Belitung.[1] Dina kaayaan tingkat ékonomi nu minim, anjeunna nu geus teu kuat gawé di tambang timah mertahankeun hirupna ku rupa-rupa cara, salah sahijina dina widang usaha kadaharan.[1]
Salah sahiji pendatang Tionghoa éta tinekanan nyieun kuéé tina adonan tarigujeung endoganu tuluy dibeuleum dina loyang beusi anu buleud.[1] Sanggeus ngembang, kué tuluy dipurulukan wijén sangrai jeung gula pasir.[1] Ahirna ieu kué disebat Hok lo pan, Hok lo hartina urang tionghoa, ari pan hartina loyang anu paragi meuleum kuéna.[1]
Resép[édit | sunting sumber]
Bahan[édit | sunting sumber]
Bahan Pikeun Kulitna[édit | sunting sumber]
Bahan Pikeun Eusi (Kumaha Karesep)[édit | sunting sumber]
- Kacang tanah, sangrai, kupas, cincang[2]
- Wijen, sangrai[2]
- Gula pasir[2]
- Coklat[2]
- Keju Parut[2]
- Susu kental manis[2]
Cara Nyieun[édit | sunting sumber]
- Asupkeun ragi kana santen haneut, tuluy aduk nepi ka ngahiji, tuluy cicingkeun.[2]
- Hijikeun tarigu jeung gula, tuluy asupkeun endog, aduk nepi ka ngahiji.[2] Asupkeun cai santen nu bieu di jieun, aduk nepi rata, tuluy cicingkeun salila 15-20 menit dina tempat nu haneut.[2]
- Siapkeun loyang, tuluy panaskeun sabari diolésan mantéga, tuluy asupkeun adonanna jeung purulukan gula nepi ka rata.[2]
- Mun geus asak, angkat kulit martabak kana talenan, tuluy purulukan ku bahan jang eusina (kumaha karesep).[2]
- Lipet jadi satengah lingkaran, tuluy keureutan.[2]


text:
Kimia
Kimia ngarupakeun élmu ngeunaan struktur, sipat, wangunan, jeung réaksi unsur jeung sanyawa kimiawi.
Daptar eusi
Cabang-cabang kimia[édit | sunting sumber]
Kimia sacara husus dibagi kana sababaraha cabang utama, sababaraha nu sipatna meuntas-disiplin, sarta cabang-cabang nu leuwih husus.
- Kimia organik
- Kimia organik ngarupakeun élmu struktur, sipat, wangunan, jeung réaksi sanyawa organik.
- Kimia anorganik
- Kimia anorganik ngarupakeun cabang kimia nu patali jeung sipat sarta réaksi sanyawa anorganik. Béda antara disiplin organik jeung anorganik sipatna teu mutlak, malah loba tumpang tindihna, utamana dina subdisiplin kimia organologam.
- Kimia fisik
- Kimia fisik ngarupakeun ulikan ngeunaan dasar fisik sistem-sistem jeung prosés kimiawi. Kimia modern kalawan teges ngadeg dina dadasar fisika sarta kimia fisik salaku tumbu langsungna. Widang ulikan nu penting di antarana térmodinamik kimiawi, kinetik kimiawi, kimia kuantum, mékanik statistis, jeung spéktroskopi.
- Biokimia
- Biokimia ngarupakeun ulikan ngeunaan bahan, réaksi, jeung interaksi kimiawi nu aya na organisme hirup.
- Kimia analitis
- Kimia analitis ngulik analisis sampel/conto bahan pikeun mikanyaho wangunan jeung struktur kimiawina.
- Cabang Minor
- Élmu bahan, Kimia polimér, Kimia lingkungan, Farmakologi, Térmokimia, Kimia inti, Éléktrokimia, Kimia komputasional
Konsép dasar[édit | sunting sumber]
Tata ngaran[édit | sunting sumber]
Artikel utama: Tata ngaran zat kimia.
Tata ngaran dimaksudkeun kana sistem pikeun méré ngaran sanyawa kimiawi. Sanyawa organik dingaranan nurutkeun sistem tata ngaran organik. Sanyawa anorganik dingaranan nurutkeun sistem tata ngaran anorganik.
Atom[édit | sunting sumber]
Artikel utama: Atom.
Atom ngarupakeun bagéan tina sistem kimiawi pangleutikna nu teu bisa dibeulah/dibagi-bagi deui.
Unsur[édit | sunting sumber]
Artikel utama: Unsur kimiawi.
Unsur ngarupakeun bahan nu ngawengku atom-atom nu boga wilangan/jumlah proton nu tinangtu dina intina. Wilangan ieu dipiwanoh salaku wilangan atom unsur. Conto, sakabéh atom nu boga 6 proton na intina disebut atom unsur karbon, sedengkeun sakabéh atom nu boga 92 proton na intina disebut unsur uranium.
Pintonan nu pangmerenahna pikeun unsur-unsur aya dina tabel periodik, nu ngagolongkeun unsur-unsur dumasar kamiripan sipat kimiawina. Daptar unsur ogé bisa ditempo dina susunan Daptar unsur dumasar ngaran, dumasar lambang, jeung dumasar wilangan atom.
Sanyawa[édit | sunting sumber]
Artikel utama: Sanyawa kimiawi
Sanyawa ngarupakeun zat nu dibentuk tina dua atawa leuwih unsur dina babandingan nu tetep nu nangtukeun wangunanna. Misal, cai ngarupakeun sanyawa nu ngandung hidrogén jeung oksigén dina babandingan dua ka hiji. Sanyawa dibentuk jeung dibeulah ku réaksi kimiawi.
Molekul[édit | sunting sumber]
Artikel utama: Molekul.
Molekul ngarupakeun bagéan pangleutikna nu teu bisa dibeulah deui tina hiji sanyawa kimiawi nu mibanda sipat kimiawi jeung fisik unik nu tinangtu. Hiji molekul diwangun ku dua atawa leuwih atom nu kabeungkeut.
Beungkeutan[édit | sunting sumber]
Artikel utama: Beungkeut kimiawi.
Beungkeut kimiawi ngarupakeun gaya nu nahan ngabeungkeut atom-atom dina molekul atawa kristal. Dina loba sanyawa basajan, tiori beungkeut valénsi jeung konsép wilangan oksidasi bisa dipaké pikeun ngaduga-duga struktur jeung wangunan molekular. Nu sarupa, tiori-tiori tina fisika klasik bisa dipaké pikeun ngaduga-duga struktur-struktur ionik. Mun diterapkeun ka sanyawa nu leuwih pajeulit, samodél kompléks logam, tiori beungkeut valénsi gagal, jeung kudu aya pangaweruh nu leuwih jero nu dumasar kana mékanika kuantum.
Wujud zat[édit | sunting sumber]
Artikel utama: Fase (zat).
Fase ngarupakeun hiji wujud sistem fisik makroskopis nu mibanda wangunan kimiawi jeung sipat fisik nu rélatif sarua/saragam (nyaéta dénsiti, struktur kristal, indéks réfraktif, jsb.). Conto fase nu urang paling wawuh nyaéta padet, cair, jeung gas. Fase nu teu pati dipikawanoh di antarana plasma, kondensat Bose-Einstein, kondensat fermionik, jeung fase bahan magnetik paramagnetik sarta ferromagnetik.
Réaksi[édit | sunting sumber]
Artikel utama: Réaksi kimiawi.
Réaksi kimiawi ngarupakeun transformasi/parobahan dina struktur molekul. Réaksi kieu bisa ngahasilkeun napelna hiji molekul ka nu séjénna pikeun ngawangun molekul nu leuwih gedé, beulahna molekul jadi dua atawa leuwih molekul nu leuwih leutik, atawa wangun-ulang atom-atom dina jero molekul. Réaksi kimiawi salawasna ngalibetkeun dibentuk atawa dipegatkeunana beungkeut kimiawi.
Tiori kuantum[édit | sunting sumber]
Artikel utama: Tiori kuantum.
Tiori kuantum ngagambarkeun paripolah zat dina skala nu heureut pisan. Ieu téh, prinsipna mah, ngamungkinkeun pikeun ngagambarkeun sakabéh sistem kimiawi ngagunakeun tiori ieu, tapi sacara matematis rumit sarta teu bisa diduga-duga. Praktékna, ukur sistem kimiawi nu pangbasajanna nu bisa réalistis ditalungtik dina kontéks mékanika kuantum murni, ieu gé lumangsung maké loba pendekatan/perkiraan (misalna Density functional theory). Ku sabab éta, pangaweruh mékanika kuantum nu leuwih jero tur mérélé teu pati perlu pikeun kalolobaan kimia, da penting aubna tiori ieu (hususna pendekatan orbital) bisa dilenyepan sarta diterapkeun dina kontéks nu leuwih basajan.
Hukum[édit | sunting sumber]
Hukum-hukum kimiawi sabenerna ngarupakeun hukum fisika hu diterapkeun na sistem kimiawi.
Konsép paling fundaméntal dina kimia nyaéta Hukum konservasi massa nu ngunikeun yén teu aya parobahan kuantitas zat nu kaukur dina hiji réaksi kimiawi biasa. Fisika modern mintonkeun yén tétéla énergi nu conserved, jeung yén énergi jeung massa raket patalina. Konservasi énergi saterusna nungtun kana konsép penting ngeunaan kasatimbangan, térmodinamik, jeung kinetik.
Sajarah kimia[édit | sunting sumber]
- Alkémi
- Papanggihan unsur-unsur kimiawi
- Timeline of chemical element discovery
- Hadiah Nobel widang kimia
Étimologi[édit | sunting sumber]
Prancis Kuna: alkemie; Arab al-kimia: seni transformasi.
Tempo ogé[édit | sunting sumber]
- Daptar jejer kimia
- Kimiawan jeung Daptar kimiawan
- American Chemical Society
- International Union of Pure and Applied Chemistry
- Téhnik kimiawi
- Tabel periodik
- Daptar sanyawa
- Daptar publikasi penting widang kimia
Tumbu kaluar jeung sumber séjén[édit | sunting sumber]
Tumbu[édit | sunting sumber]
- Buku téks kimia umum na Bukuwiki
- Rohangan Tata ngaran IUPAC, tempo hususna "Gold Book" nu ngandung pedaran ngeunaan istilah-istilah kimiawi baku
- Lambaran bahan kasalametan pikeun rupa-rupa bahan kimiawi
Bacaeun salajengna[édit | sunting sumber]
- Raymond Chang. 1998. Chemistry. éd. ka-6. Boston: James M. Smith. ISBN 0-07-115221-0.


text:
WilliamsF1
Williams Grand Prix Engineering atanapi biasa disebat Williams F1 mangrupakeun salahsahiji tim balap Formula 1 ti Inggris. Salian ti Ferrari sareng McLaren, tim ieu mangrupakeun tim tersukses di ajang balap F1 dengan jumlah 7 gelar jawara dunya pembalap jeung 9 gelar jawara dunya konstruktor. Terakhir kali tim Williams ngaraih gelar jawara dunya nyaeta di taun 1997 lewat pembalap Jacques Villeneuve.
Bos tim Williams nyaeta Sir Frank Williams, anu dibantosan ku asisten setiana, Patrick Head. Kameunangan pertama tim ieu di raih di taun 1979 lewat pembalap Swiss Clay Regazzoni. Selang sataun kamudian, pembalap Australia Alan Jones ngarebut gelar jawara dunya kahiji kanggo tim ieu.


text:
Angola (disambiguasi)
Angola bisa ngalih ka:
Daptar eusi
Patempatan[édit | sunting sumber]
Amérika Sarikat[édit | sunting sumber]
- Angola, Indiana, hiji kota di Nagara Bagian Indiana
- Angola, Kansas, hiji kota di Nagara Bagian Kansas
- Angola, New York, hiji kota di Nagara Bagian New York
- Panjara Nagara Bagian Louisiana, hiji panjara nagara bagian di Angola, Nagara Bagian Louisiana
Angola[édit | sunting sumber]
- Angola, nagara Afrika kidul-tengah
- Angola (Portugal), wewengkon jajahan Portugis ngarujuk ka Afrika Kulon Portugis
Nu lian[édit | sunting sumber]
- Angola Kapoeira, hiji gaya Kapoeira
- Angola (Kitab Mormon), hiji kota di Kitab Mormon


text:
Conto Biantara Basa Sunda ~ Humaneater Blog
Tabel Trigonometri sudut-sudut istimewa (lengkap) Tata Cara Shalat Jenazah (Laki-laki) Cara Keramas yang baik dan benar; Conto Biantara Basa Sunda gudang elmu sagala aya conto biantara basa sunda Urang bangsa Indonesia khususna para pamuda Indonesia, ngabogaan kawajiban sarta tanggung jawab pikeun ngabina kasatuan jeung persatuan bangsa.
Conto Biantara Basa Sunda Humaneater Blog Great Cooking
Get Conto Biantara basa sunda humaneater blog information at , and get more information about Conto Biantara Basa Sunda Humaneater Blog conto biantara basa sunda Nu Nuju midang teh nya eta Siswi Kelas X SMAN 2 Tasikmalaya Mugia aya mangpaatna.
Contoh Biantara Basa Sunda Nesaci Blog
alhamdulillah,, tugas sim abdi tiasa rengse ku ningali Conto Biantara iieu,, hatur thankyou conto biantara bahasa sunda top ptc worlds of business contoh Conto Biantara bahasa sunda top ptc blog bintang dalam semuanya menggunakan berbagai yang pengantarnya nkeun 18 sesepuh aw tugas terbaik pendidikan indo


text:
Protozoa
Protozoa mangrupa jumplukan séjén tina protista eukariotik, manéhna ngan diwangun ku hiji sél tunggal. Kabéh protozoa hirup di cai atawa tempat anu baseuh.[1] Manéhna bisa moro, néangan kadaharan, saterusna nyerepan kadaharan éta.[1] Manéhna bisa nyerep kadaharan éta sarta ngokolakeunana jadi zat anu hirup. [1] Manéhna bisa nafas sarta ngalaksanakeun prosés pameuleuman kana kadaharan anu didahar, tuluy miceun kokotorna sorangan.[1] Protozoa ogé bisa nuluykeun turunan jenisna.[1] Protozoa ngalobaan dirina ku cara meulah diri jadi dua sarta unggal beulahan éta ngajanggélék jadi sato anyar anu kapisah sarta pepek ogé.[1] Tapi bisa ogé ku cara ngabalukarkeun bareuh-bareuh leutik anu disebut kuncup, anu lamun peupeus baris nyieun sato anu anyar sarta kapisah.[1] Aya leuwih ti 15.000 macem protozoa ku kituna para ahli élmu pangaweruh geus ngabagi-bagina dina sagala rupa golongan sarta jumplukan.[1] Dua golongan utama protozoa éta téh “rhizopoda” sarta anu séjénna deui “infusoria”.[1] Jenis Rhizopoda miboga “suku semu” anu bisa ngayun ka sagala rupa jurusan sarta bisa ogé dikenyang balik surut ka dina awakna.[1] Salah sahiji kulawarga golongan ieu anu metot perhatian nyaéta “Foraminifera” atawa si penggurdi liang.[1] Maranéhanana maké kulit kerang leutik-leutik dijieun ti zat kapur, di mana aya liang-liang leutik didinyana.[1] Sato ieu hirup di sagara anu suhuna panas sarta sedeng.[1] Lamun maot, kulit kerangna éta murag ka dasar sagara sarta salila perédaran jaman anu mangabad-abad lilana sésana téh bakal ngahasilkeun bahan tambang kapur.[1] Infusoria kaasup jenis protozoa anu leuwih hésé susunanana.[1] Manéhna miboga bulu-bulu lemes anu nonjol ka luar ti sélna, anu dipakéna minangka dayung pikeun usik di jero cai.[1] Wangun protozoa anu leuwih maju geus ngabogaan bulu-bulu buuk anu nonjol sarta disebut “silia”.[1] Protozoa nu tangtu hirup minangka parasit di jero diri manusa atawa sato.[1] Dina tingkat kahirupan maranéhanana anu nu tangtu, maranéhanana nyieun spora.[1] Sawatara ti protozoa ieu ngabalukarkeun panyakit kawas malari sarta panyakit saré dina manusa.[1]
Sistem Transportasi Protozoa[édit | sunting sumber]
Protozoa teu kaasup jumplukan sato tapi kaasup protista jiga sato.[2] Protozoa henteu miboga pakakas transportasi husus.[2] Ku alatan awakna ngan kasusun kana hiji sél, sakumna aktivitas hirupna dilaksanakeun ku sél éta sorangan, kaasup prosés transportasina conto protozoa antara séjén Amoeba sarta Paramecium.[2] Protozoa nyerepan oksigen sarta cai ngaliwatan sakumna permukaan awakna.[2] Zat éta asup ka dina plasma sél.[2] Saterusna zat-zat kasebut medar di jero sitoplasma ngaliwatan prosés difusi.[2] Difusi nyaéta perpindahan zat ti konsentrasi luhur ka konsentrasi pendék. Zat-zat anu dihasilkeun dikunjal ku plasma sél ka membran sél pikeun dikaluarkeun.[2] Jadi, membran sél boga fungsi minangka tempat patukerna zat. Zat-zat asup sarta kaluar sél ngaliwatan mémbran plasma.[2]


text: 1Tan-taretan jema'at e Tesalonika, ommadda Allah Rama sareng Guste Isa Almasih. Kaula, Paulus, Silas sareng Timotiyus ngarep moga-moga Allah aparenga berkat sareng kataremtemman ka sampeyan. 2- 3Kaula sadaja ros-terrosan asokkor ka Allah polana Sampeyan sadajana. Sabban adu'a ka Allah sareng Rama kaula, kaula ngenga'e sampeyan terros, sareng nyo'onnagi sampeyan. Kaula sadaja emot kadi ponapa sampeyan noduwagi e dhalem lalakonna sampeyan, ja' sampeyan paneka parcaja ka Almasih, kadi ponapa sampeyan taresna ka oreng laen kantos aladine reng-oreng ganeka, jugan kadi ponapa sampeyan ngarep kalaban pangarebban se koko ka Guste Isa Almasih. 4Tan-taretan, kaula sadaja oneng ja' Allah taresna ka sampeyan, sareng mele sampeyan epadaddi kaagunganna malolo. 5Sabab kaula sadaja manapa' Kabar Bagus ka sampeyan banne namong caca malolo, jugan sareng kobasa sarta sareng Errohna Allah. Ban kaula sadaja ce' yakinna ja' Kabar Bagus ganeka pajat lerres. Sampeyan oneng kadi ponapa odhi'na kaula sadaja kaangguy kaparlowanna sampeyan, e bakto kaula sadaja apolong sareng sampeyan. 6Sampeyan nero conto odhi'na kaula sadaja sareng conto dhari Guste Isa. Sanare sampeyan nanggung kasangsara'an se talebat berra'na, sampeyan narema kabar se eberta'agi kaula sadaja ka sampeyan ganeka kalaban ate se gumbira. Kagumbira'an ganeka papareng dhari Errohna Allah. 7Kalaban sapaneka sampeyan daddi contona oreng Kristen e Makedoniya sareng Akhaya. 8Sabab molae dhari sampeyan kabar parkara Guste Isa balattra kantos ka Makedoniya sareng Akhaya. Ban banne ganeka saos: la'-mala' kabar kadi ponapa sampeyan se parcaja ka Allah ampon balattra napa' ka man-ka'dhimman; daddi kaula sadaja ta' parlo acaca pa-ponapa pole. 9Sadajana oreng ganeka acaca kadi ponapa sampeyan se narema kaula sadaja e bakto entar ka sampeyan gi' dhimen. Reng-oreng ganeka jugan acaca kadi ponapa sampeyan se adinggallagi la-brahala abalik ka Allah se namong settong tadha' pole, kaangguy odhi' ngabdiya ka Salerana. 10Reng-oreng ganeka jugan acaca kadi ponapa sampeyan ngarep parabuna Pottrana Allah dhari sowarga, enggi paneka Isa se ampon epaodhi' pole dhari sedana sareng Allah. Isa ganeka jugan panyalamedda sampeyan sareng kaula dhari babendunna Allah se bakal dhateng.


text:
Daptar Satelit Indonésia
Di handap ieu nyaéta daptar satelit-satelit milik Indonésia anu geus atawa baris diapungkeun.
Daptar eusi
Milik Telkom[édit | sunting sumber]
Telkom geus ngapungkeun satelitna saprak taun 1968.
- Palapa A1
- Palapa A2
- Palapa B1
- Palapa B2
- Palapa B2p (diapungkeun dina tanggal 29 Maret 1987)
- Palapa B2r (diapungkeun dina tanggal 13 April 1990)
- Palapa B4 (diapungkeun ku Bungin 2 dina tanggal 14 Méi 1992; lekasan dina bulan Méi 2003)
- Telkom-1 (diapungkeun ku Ariane V118 dina tanggal 12 Agustus 1999)
- Telkom-2
Milik Satelindo[édit | sunting sumber]
Nu séjénna[édit | sunting sumber]
- Palapa C1
- INASAT-1 - satelit munggaran jieunan Indonésia, diapungkeun dina taun 2006)
- LAPAN-TUBSAT - satelit mikro munggaran boga Indonésia, diapungkeun dina taun 2007


text:
Sasakala Gunung Tangkuban Parahu
Posted by bujanggamanik dina Januari 12, 2009
Kacaturkeun di hiji leuweung aya bagong putih. Éta bagong téh gawéna ngan tatapa baé, geus mangpuluh-puluh taun. Ari anu ditapaan ku manéhna, hayang boga anak awéwé sarta bangsa manusa.
Dina hiji waktu bagong putih ngarasa hanaang. Manéhna indit ka hiji tegalan, deukeut walungan Citarum. Barang datang ka dinya, manggih batok balokan, hartina urut anu meulah duwegan. Loba pisan éta batok balokan téh, urut nu moro uncal ka dinya. Aya hiji batok balokan urut tuang Kangjeng Prabu. Éta batok téh aya caian, nyaéta cikahampangan Kangjeng Prabu. Barang geus marulang, kapanggih ku bagong putih. Lantaran hanaang, leguk baé cai nu ngemplang dina batok téh diinum. Ari geus nginum kawas aya nu nyaliara kana awak bagong putih, kawas nu ngandeg reuneuh baé.
Lila-lila bagong putih téh reuneuhna beuki gedé. Ari gubrag orokna jelema sarta awéwé geulis. Pohara baé bagong putih téh atoheunana. Anakna diciuman, digaléntor bari disusuan. Éta orok téh tuluy dingaranan Dayang Sumbi.
Nalika geus gedé, pok Dayang Sumbi téh nanyakeun bapa, “Ibu, ari bapa kuring téh saha? Naha jelema kawas kuring atawa bagong saperti Ibu?”
“Euh, Nyai anu geulis anak Ibu! Nyai mah henteu boga bapa. Mun enya mah boga bapa, meureun aya di dieu,” témbal bagong putih.
“Euh, piraku Ibu, sakabéh mahluk gé kapan pada boga bapa, boh manusa boh sato héwan. Ngan bangsa kakaian anu henteu boga bapa mah.”
Lantaran anakna pok deui pok deui nanyakeun saban waktu, ahirna bagong putih téh balaka. “Bapa hidep mah Kangjeng Prabu, di ditu ayana di karaton,” cék bagong putih. Ngadéngé kitu Dayang Sumbi pohara reuwaseunana, jeung ujug-ujug panasaran, hayang nepungan bapana.
“Lamun kitu mah ayeuna kénéh ku kuring rék ditepungan,” cék Dayang Sumbi.
Dayang Sumbi kebat baé indit, ngajugjug ka karajaan. Ku Kangjeng Prabu tuluy diaku anak, diperenahkeun di hiji tempat sarta dititah diajar ninun ka tukang ninun. Teu lila ogé Dayang Sumbi geus mahér ninun kaén. Ku Kangjeng Prabu tuluy dipangnyieunkeun saung ranggon anu luhur di tengah leuweung. Ari baturna ngan ukur anjing hideung nu ngaran Si Tumang.
Dina hiji waktu nalika Dayang Sumbi keur ninun, taropongna murag ka kolong saung. Lantaran seunggah kudu turun, pok baé manéhna ngomong sorangan.
“Leuh, mun aya nu daék mangnyokotkeun éta taropong, tangtu bakal diaku salaki ku kuring.”
Kabeneran pisan di kolong saung téh aya Si Tumang, anu ngadéngékeun omongan Dayang Sumbi. Éta taropong téh dicokot ku Si Tumang sarta tuluy dibikeun ka Dayang Sumbi. Karuhan baé Dayang Sumbi pohara reuwaseunana, teu nyangka yén anu mangnyokotkeun taropong téh anjing, lain manusa. Mangkaning manéhna geus kedal ucap, rék ngaku salaki.
Dayang Sumbi rumasa geus kapalang kedal ucap. Kawas geus kitu katangtuan ti Déwata, manéhna tuluy hirup paduduaan jeung Si Tumang. Tepi ka hiji waktu kakandungan. Brol ngajuru, anakna lalaki, dingaranan Sangkuriang.
Sangkuriang sok resep ulin lulumpatan kadua Si Tumang. Sakapeung bari mamawa tumbak. Belewer dilempagkeun, cleb nanceb kana tangkal kai. Sangkuriang surak sorangan, bungah lantaran tumbakna meneran. Si Tumang dihucuhkeun. Sebrut lumpat, ngudag kana tangkal kai, bangun keur ngudag sato boroan.
Sangkuriang beuki mahér baé ngalempagkeun tumbakna. Tuluyna mah lain saukur ulin lulumpatan, tapi mimiti diajar ngasruk ka leuweung, néangan sato boroeun. Moro sato naon baé, careuh, peucang, atawa mencek.
“Jung geura moro ka leuweung, Ibu mah hayang dahar jeung ati mencek,” cék Dayang Sumbi hiji waktu.
Sangkuriang tuluy indit ka leuweung, dibarengan ku Si Tumang.
Anéh pisan poé éta mah sasatoan téh henteu aya nu katénjo ngaringkang hiji-hiji acan. Padahal ilaharna mah sok katénjo uncal atawa mencek keur rendang nyaratuan di tegalan. Poé harita mah kawas ngaleungit ka mana boa. Sangkuriang geus asruk-asrukan ka saban tempat, ka lamping ka tegalan. Lapur sasatoan téh teu kasampak tapak-tapakna acan. Ari Si Tumang bet ngadak-ngadak kebluk deuih, henteu daék lulumpatan néangan sato boroeun.
Awahing ku jéngkél teu beubeunangan, ngan lékék baé Si Tumang téh dipeuncit ku Sangkuriang. Atina dibawa balik sarta dipasrahkeun ka indungna. Dayang Sumbi puguh baé kacida atohna, dagdag-dégdég ngasakan éta ati. Ngan barang Sangkuriang balaka yén éta ati téh ati Si Tumang lain ati mencek, Dayang Sumbi pohara ambekna. Sangkuriang ditoktrok sirahna ku sinduk tepi ka ngucur getihan.
Sangkuriang tuluy pundung, indit ti imahna ngajugjug ka tebéh wétan. Mangtaun-taun leuleuweungan tepi ka ahirna bras anjog ka nagara siluman. Di dinya Sangkuriang guguru élmu kasaktén ka siluman nu wujudna oray naga. Sangkuriang ngulik élmu Tumbul Muda. Jalma anu miboga éta élmu bakal bisa meruhkeun sakumna jin jeung siluman. Sanggeus élmuna kataékan, Sangkuriang dijurungan sina indit deui ngalalana.
Dina hiji waktu manéhna anjog deui ka nagara siluman. Lantaran geus boga élmu kasaktén, Sangkuriang bisa ngéléhkeun jin jeung siluman nu aya di éta nagara. Éta mahluk bangsa lelembut téh tuluy tunduk ka Sangkuriang.
Demi Dayang Sumbi, sanggeus ditinggalkeun ku anakna, manéhna ngarasa kaduhung kabina-bina. Hirupna éstu nunggelis. Manéhna tuluy indit ka tebéh kulon, rék néangan Sangkuriang. Ngaprak ngalalana tepi ka anjog ka Gunung Halimun. Di dinya Dayang Sumbi patepung jeung raja jin anu keur tatapa. Dayang Sumbi tuluy diajar rupa-rupa élmu kasaktén. Sanggeus tamat guguruna, manéhna dijurungan sina indit deui ka tebéh wétan. Di hiji tempat nu katelah Gunung Bohong manéhna nganjrek bumetah.
Kocapkeun Sangkuriang terus baé ngalalana. Mileuweungan migunungan tepi ka puluh-puluh taun, tepi ka ahirna anjog ka hiji gunung. Manéhna patepung jeung awéwé anu kacida geulisna. Sangkuriang bogoh sarta ngajak kawin ka éta awéwé, anu saenyana éta awéwé téh Dayang Sumbi, indungna sorangan. Dayang Sumbi nya kitu deui, bubuhan geus papisah mangpuluh-puluh taun, manéhna kalinglap. Méh baé daék diajak kawin. Ngan basa Sangkuriang keur disiaran rék diala kutu, dina sirahna katénjo bet aya céda. Dayang Sumbi ngagebeg, reuwas lain dikieuna. Manéhna kakara inget, moal salah ieu lalaki téh anak aing gerentesna, Sangkuriang anu baheula kungsi ditoktrok sirahna ku sinduk.
Sanajan geus ditétélakeun yén manéhna téh anak pituin, Sangkuriang teu percaya sarta keukeuh baé ngajak kawin. Mireungeuh anakna kitu, geuwat baé Dayang Sumbi nyiar akal.
“Heug kami daék dikawin, asal dipangnyieunkeun talaga jeung parahuna keur lalayaran urang papangantén. Éta talaga jeung parahu téh kudu anggeus dijieun sapeuting,” ceuk Dayang Sumbi. Ku Sangkuriang disanggupan éta paménta anu kacida banggana téh.
Harita kénéh Sangkuriang tuluy ngabendung walungan Citarum. Digawé teu eureun-eureun sapeupeuting, dibantuan ku bangsa jin jeung siluman. Nincak janari, talaga téh geus ngemplang. Kari nyieun parahuna. Kabeneran aya tangkal kai gedé, gedok dituar. Kai téh tuluy ditilasan régangna sarta dipapas dijieun parahu.
Dayang Sumbi yakin yén paméntana moal katedunan. Pimanaeun teuing nyieun talaga jeung parahu bisa anggeus sapeuting, cék pikirna. Tapi basa katénjo talaga geus ngemplang jeung parahuna geus ngabagug rék anggeus, manéhna kacida reuwasna. Dayang Sumbi bingung liwat saking. Kudu kumaha carana, sangkan aing teu tulus kawin, cék pikirna. Ras manéhna inget kana boéh rarang. Geuwat baé éta boéh téh dicokot tuluy dibawa ka mumunggang. Ku manéhna dikebut-kebutkeun, tepi ka bijil cahaya bodas kawas balébat di beulah wétan. Dadak sakala sasatoan leuweung disarada. Manuk récét. Hayam raong kongkorongok, da disangkana geus beurang.
Sangkuriang ngagebeg barang nénjo di wétan geus bijil balébat. Manéhna nu keur ngageduk nganggeuskeun parahu tuluy ngahuleng awahing ku reuwas. Bijil balébat tandana geus beurang. Mangka parahuna can anggeus, hartina manéhna moal tulus papangantén jeung Dayang Sumbi.
Bakating ku handeueul kabina-bina, ngan jedak baé parahuna ditajong satakerna. Bubuhan jalma sakti, parahu téh mangpéng jauh pisan. Gubrag di hiji tempat, parahu téh nangkub. Jleg salin rupa jadi gunung. Éta gunung téh kiwari katelah Gunung Tangkuban parahu. Ari talaga nu ngemplang ku Sangkuriang didupak tepi ka caina saat ngolétrak. Éta urut talaga téh kiwari jadi padataran Bandung anu ngampar lega pisan. Tunggul kai urut nuar Sangkuriang tuluy ngajanggélék jadi Gunung Bukit Tunggul, wétaneun Gunung Tangkuban Parahu. Ari régang kai anu ngahunyud sarta geus rangrang teu daunan, tuluy ngajanggélék jadi Gunung Burangrang di béh Kulon.
Tina Mahér Basa VII, Karya Drs. Ahmad Hadi, Spk.
21 Balesan to “Sasakala Gunung Tangkuban Parahu”
-
Juli 21, 2009 pukul 8:13 pm
hatur nuhun kana dongeng na…
_________________________________________________________________________________________________
Binekas, Sami2 hatur nuhun oge kana kasumpingan sareng komentarna.
-
Agustus 13, 2009 pukul 4:49 pm
Asalamu’alaikum
teh abdi penggemar berat carita sunda,teh singse eur carita kabayan
________________________________________________________________________________________________
Waalaikumsalam, seueur carita Si Kabayan mah. Insya Allah engke urang posting deui. Nuhun kana kasumpinganana.
-
Nopémber 7, 2009 pukul 4:23 pm
hatur nuhun dongeng. jadi bahan contoh tugas putra abdi rifky kelas 5 SD
-
Maret 2, 2011 pukul 8:29 pm
aduh meni sunda pisan……….
ngke mah kedh aya dongeng nu judulnateh sasakala uncal tandukan dicutat tinu piwulang basa kelas 3
- Maret 2, 2011 pukul 8:29 pm
-
Juni 3, 2011 pukul 12:27 am
hmm rame nya gening
-
Oktober 2, 2011 pukul 9:54 pm
mana deui dongeng sasakalana ?
-
Januari 15, 2012 pukul 6:58 pm
Ih meni asa gareuleuh karuhun sunda teh sato haram wungkul atuh kaya kitumah.
-
Maret 5, 2012 pukul 6:33 pm
Maaf, saya tidak mahir berbahasa Sunda yang halus. Jadi komentarnya dalam Bahasa Indonesia saja ya…
Salut sekali, ada blog yang ditulis dalam bahasa Sunda. Jadi semangat belajar bahasa Sunda yang baik dan benar nih…
Semoga kebudayaan Sunda tetap lestari. :)
-
Agustus 15, 2012 pukul 12:01 pm
hatur nuhun sagede gunung tos dipangdongengkeun carios sasakala gunung takuban parahu,abdi teh mani gumbira pisan,aya deu teu carios sunda anu lucu
-
Oktober 15, 2012 pukul 9:49 am
gunung tangkuban prahu teh meni ka cida endah na,,,
-
Nopémber 4, 2012 pukul 9:35 am
hatur nuhun caritana ngabantosan abi ngerjakeun tugas
-
April 9, 2013 pukul 7:30 pm
hoho
-
Nopémber 22, 2013 pukul 8:29 am
alhamdulillah nuhun pisan….. caritana ngabantosan abi ngerjakeun tugas
-
Méi 1, 2014 pukul 8:17 pm
ngiring nukil ceu…!
-
Juni 26, 2014 pukul 8:21 pm
Asalamualaikum..
.Meni Rame Geningan Dongen Teh..
-
Agustus 18, 2014 pukul 9:21 am
Hi Dear, are you truly visiting this web pagge on a regular basis,
if soo after tgat you will definitely get good know-how.
-
Séptémber 5, 2014 pukul 9:27 pm
There is definately a great deal tto find out about this issue.
I really like alll of the points you made.
-
Oktober 1, 2014 pukul 4:27 pm
Have you ever considered writing an e-book or guest authorinjg
on other websites? I have a blog based on the same topics you
discuss and would really like to have yyou share some stories/information. I know
mmy visitors would appreciate your work. If yyou are even remotely interested, feel frse to shoot
mee an e mail.
-
Oktober 2, 2014 pukul 10:57 pm
Wonderful blog! I found it whie browsing on Yahoo
News. Do you have any tips on how to get listed in Yahoo
News? I’ve been trying for a while but I never seem to get there!
Thanks
-
Oktober 5, 2014 pukul 1:09 am
hi!,I love your wrriting very much! percentage we keep up a correspondence
extra abot your post on AOL? I require a specialist in this hhouse to solve
my problem. Maybe that is you!Looking ahesd to ssee you.
-
Oktober 6, 2014 pukul 12:06 pm
You can certainly see your expertise in the article yyou write.
The sector hopes for more passionate writers like you
who are not afraid to say how they believe. All the time
follow your heart.


text:
Walt Disney
Walt Disney nya éta raja multimedia dina widang animasi[1]. Mangjuta-juta barudak di dunya pasti teu bireuk deui jeung tokoh animasi Donald Bébék jeung Mickey Mouse ogé Gufi[1]. Mimitina tina film kartun, Kerajaan Disney kiwari jadi leuwih lega deui ambahanan ngaliwatan rupa-rupa produk ti mimiti film TV nepi ka Disneyland[1]. Ngaran Walt Disney kacatet maké tinta emas di dunya hiburan husuna barudak[1].Manéhna nyieun tokoh kartun Mickey Mouse jeung Donald Bébék anu geus kawéntar di saalam dunya, nyieun film animasi anu rada panjang, ngawangun stasiun TV anu dingaranan Disney Channel, nepi ka nyieun taman hiburan Disneyland anu ngaeksploitasi fantasi manusa[1].
Pausahaan multimedia Disney kiwara jadi jawara di dunya hiburan moderen ku ayana produk-produk anu rupa-rupa jeung sukses. ku ngan saukur ningali aya merk Disney kalolobaan jalma percaya yén éta produk miboga kualitas anu hadé jeung bisa ngahibur. Ku ayana brand anu sakitu kuat jeung midunya, disney barobah jadi pausahaan media anu panggedéna di dunya. Penjualan Disney per taun bisa nepi ka 22 milyar dollar AS. Produkna rupa-rupa timimiti film kartun animasi, film layar lebar, souvenir, media televisi nepi ka pernak-pernik séjénna[1].
Walt Disney lahir 1901 di Chicago Illionis AS tuluy wafat di Los Angeles California taun 1966, ngaran aslina nya éta Walter Elias Disney[1]. Nalika keur leutikna manéhna teu sabungah tokoh animasi anu dijieunna[1]. Manéhna sakola di Sekolah Seni Chicago jeung Kansas Missouri AS[1]. Mimiti bisnis nalika muka studio film kartun di Holywood taun 1923[1]. Bapana Elias sering gonta-ganti pagawéan tapi gagal waé[1]. Walt Disney indit ti imahna nalika umurna 16 taun anu ngagabung jeung Korp Ambulans Palang Merah salila Perang Dunia I[1]. Walt pernah ngalaman mangsa-mangsa anu hésé anu ngajadikeun manéhna jadi pebisnis anu hébat[1].
Antara taun 1926 jeung 1928 Disney ngaproduksi serial kartun Oswald The Rabbit jang di produksi di Universal Picture[1]. Sabada éta taun 1928 manéhna ngaproduksi Steamboat Willie di Studio film anu diwangun ku manéhna sorangan[1]. Film ieu mangrupa film kartun munggaran anu maké sora nu geus disinkronisasi[1]. Awal taun 1928 tokoh Disney anu pangpolulérna nya éta Mickey Mouse mimiti diwanohkeun dina film kartun Plane Crazy[1]. Tokoh Mickey Mouse meunang aprésiasi anu luhung salaku gambaran urang Amerika anu teu éléhan[1].
Taun 1930-an Disney gawé bareng jeung Technicolor nyieun film berwarna anu judulna Flowers and Trees [[1932 anu suksés[1]. Tuluy Disney nyieun film panjang munggaranana Snow White and Seven Dwarfs anu ogé bisa ditarima ku masarakat jeung bisa ngirut masarakat[1].Disagédéngeun éta film Pinocchio jeung Fantasia jadi leuwih mekar tina segi inovasi téhnik[1]. Antara taun 1950-1960, Walt Disney Productions Ltd, jadi produsén anu pangpentingna jang téater jeung TV ogé penerbitan[1]. Walt Disney ogé ngawangun hiji taman hiburan nu panggedéna di Amerika Serikat Disneyland taun 1955 anu nepi ka ayeuna tingkat popularitasna can bisa ka éléhkeun ku nu séjén[1].Disneyland mintonkeun rekonstruksi, paméran, jeung sajarahna anu jadi daya irut jang para turis[1]. Disneyland geus jadi rékayasa imajinasi di mana kaéksotisan, makhluk-makhluk anu berbahaya,tempat jeung fantasi bisa diproduksi[1]. Sukses Disneyland tuluy diiluan ku dibukanan Disney World di Orlando Florida taun 1971[1].Disney wafat kusabab kakeunaan panyakit kangker taun 1965[1].
Daptar eusi
Rupa-Rupa Bisnis Walt Disney[édit | sunting sumber]
Disney Parks & Resorts[édit | sunting sumber]
Istana Cinderella anu tadina ngan saukur aya dina angen-angen, tapi taun 1955 bener-bener aya wangunna sacara nyata jeung bisa dicabak ku barudak lantaran Walt Disney Imagineering (WDI) anu dibentuk taun 1952[2]. Karya munggaranna nya éta istana di Disneyland Anaheim California, tuluy Walt Disney World Resort di Lake Buena Vista, Florida, anu dituluykeun ku Tokyo Disney Resort, jeung Uruyasu Chiba[2].
Studio Entertainment[édit | sunting sumber]
Bisnis Studio Entertaintment nya éta fondasi The Walt Disney Company dibangun[2]. Ti dieu gelar film animasi jeung film ceritera anu séjénna anu dimimitian ku film klasik Mickey Mouse, Snow White and the Seven Dwarfs nepi ka kiwari kayaning digital animasi mutakhir The Incrediblea[2].
Media Networks[édit | sunting sumber]
Dua bagéan tina bisnis raksasa Disney anu teu béda pentingna nya éta konsumer produk jeung media network[2]. Bisnis konsumer produk Disney dimimitian ti 1929 nalika merchandise tokoh Mickey Mouse muimiti dipikaresep[2]. Merchandise anu mimitina ngan saukur dipaké jang tilam méja tulis jang barudak ayeuna mekar jadi pakéan, coco'oan barudak, dékorasi imah nepi ka buku, games, kadaharan jeung kainuman, barang-barang éléktronik nepi ka barang-barang seni[2].


text:
Tonjong nyaeta salah sahiji ngaran lembur nu aya di desa Babakan kacamatan Ciparay kabupaten
Tonjong oge loba kenangan pikeun kuring sorangan *cieeeh ceuk atu teh, baheula sakola simkuring nu SMP (SLTPN 3 Ciparay) aya di leubah lembur eta keneh (beh dieu’eun lembur kangkareng, unggal balik sakola bari gagaro hokcay ala budak lembur ngalengoy cape nyekelan buku tugas atawa kantong nu beurat di aakod mun pareung geus aya kagiatan ekstrakulikuler nunungguan mobil angkot disisi jalan bari lelenggutan peupeureuleukan heuay, sakapeungeun nyeukeulan es batu mun poe keur meujeuhna panas mentrang mentreng, ahhh pan lumayan atuh ngubaran hanaang dina jero dada *matak kulit teh hideung cakeutreuk.
Jaman baheula mah *isss gayana make jaman baheula* taun 2000-an alias karek asup kana era millenium tea supir angkot teh balaga lir ibarat president api api teu butuh, hhh jadi budak sakola saangkatan simkuring teh rada harese mun pas rek indit jeung balikeun sakola mah, kusabab kudu sabar nunungguan heula angkot beureum. Nya maklum we da kaayaan dilembur masih keneh aya sistem ngetem tea ngarah meunang penumpang nu leuwih loba, kusabab mun teu kitu maranehna (maksud teh supir angkutan kota) teh moal bisa nyumponan setoran kanu jadi dunungan meureunan, jeung teu poho oge nyetoran kanu jadi pamajikan jang ngahirupan sapopoe nu geus nunungguan diimah rek masak asin make jalantah *meureun deui tah ketang*.
Kitu oge mun inditkeun sakola isuk isuk atawa beurang ngalelenggut nunungguan angkot bari ngedegdeg da sieun telat heug we disetrap ku guru, komo ku guru fisika nu galak ciga pa Nana hihi (isuk isuk biasana leuwih hese, sabab saingan jeung nu rek arindit gawe, matakna start kudu ancang ancang leuwih subuh), bari jeung lamun keur pareung para supir angkot marema sok rada haroream (baca pikasebeuleun hayang disumpahan bitu ban meureun!) mawa barudak sakola mah, sabab meureun mayarna sok saeutik alias teu full kawas penumpang nu lain, nu indit nepi ka tujuan terminal panungtungan (mun teu salah baheula mayar teh tarifna masih keneh Rp. 300;- nepi ka Rp. 500;-) jeung atawa mayarna ngan sakur satengahna sabab nya memang kitu aturanana jang budak nu masih keneh make baju saragam sakola mah, jeung teu saeutik oge barudak sakola nu rada baraong *lamun pareung aya kasempetan sok kabur tara mayar* haha.
“nu alit dipangkon...nu alit dipangkon....”Pok supir angkot atawa kendekna lamun kabeneran loba penumpang nu rek naraek marema (dasar embung rugi) nepi ka dijeujeul tah angkot teh palaur we tiguling da sok rada miring ka leubah kenca nu sok loba narangkel ti gigir jeung ti tukang body angkot, tah kabeneran pisan simkuring teh salian diciptakeun imut manis bari sakapeungeun haseum ge hehe ngagubrag ka alam dunya ieu teh ngabogaan awak nu leutik alias alit ceuk leumeusna supir angko tmah, awak teh baheula ipis pisan jauh ti awak nu ayeuna hehe, maklum ceuk kolot ge simkuring mah da ririwit, kapaksa we sok kabagean dipapangku ku nu lain *ih meng-Era-kan sekalih! Sttt stt tong dibeja beja nya, komo ka urang lebah
Mun keur hese milik teu jarang oge loba barudak sakola nu kabareurengan atawa telat abus jam sakola lamun aya nu kabagean sakola beurang (jam kadua pelajaran antawis jam satu -
Kuring masih keneh inget pisan, harita teh sok dibekelan ku kolot teh dua rebu paling saeutik nepi ka
Tapi syukur Alhamdulillah, mun teu salah ti taun 2002 mah eta supir angkot teh teu rada balaga teuing, anggurana beuki nyedek ka wanci kadieu kadieu mah kalah atoh manggihan penumpang teh najan budak sakola, kusabab loba saingan mobil angot alanyar, nu antukna jadi hese meunang penumpang komo deuih ti saprak aya kanaekan BBM nu ngabeuratkeun ongkos jadi ngapung kaluhur, mahalna menta dibedog!
Jadi sabenerna mah ieu postingan teh leuwih pantes dibere judul “angkot beureum Arjasari – Ciparay” meureunnya, lah keun bae we lah, da nulisna ge keur dina raraga sono nostalgia beurat ka lembur Tonjong hehe maksa pisan.
Salam kangge Neng Ika sareung neng Illa urang Tonjong (ciga dina siaran radio wae nya) nu kamari ieuh kungsi mere suprais pas mulang ka lembur *speechless beu!...hiks hayu ah rek nyalingkeur heula dijuru hawu nuluykeun nostalgia baheula jeung babaturan nu carulun keneh
Cag ah.
Baktos ti Lilis mayasari A.K.A Liezmaya, kelas 1D, 2D, 3C urang cidodol – Rancakole nu kungsi jadi juara *halah2...mmm mun aya nu wanoh ka simkuring? Atawa asa asa inget inget poho deui, aaah Sok atuh tong isin isin jeung asa asa heug noel geura, deuh meuni sono dak! Siapa tau pan tiasa nonostalgilaan ka jaman baheulllll.
- Postingan nu meureun teu penting didieu teh samata mata hayang mancing tag kina search engine keur urang lembur nu iseng iseng meureun keur neangan batur lemah cai ku ngaran ngaran lembur simkuring di Bandung, hapunteun kanu kaabotan kana basa simkuring nu kirang merenah panginteunnya, boh dina basa jeung tulisan.


text:
Dalam majalah cupumanik, Ajip Rosidi mengingatkan para khatib. Menurutnya, dengan tidak menggunakan bahasa sunda dalam khutbahnya di tatar sunda, secara tidak langsung para khatib dan da’I punya andil besar dalam “Membunuh” Bahasa Sunda.
Para khatib dan da’I (orang sunda) termasuk pengurus masjid sepertinya noyod atau jorjoran memenuhi dalih bahwa tidak semua jemaah mengerti bahasa sunda. Atau mungkin tidak ingin dicap sebagai khatib atau da’I primordialisme, kedaerahan, atau sebutan lainnya yang intinya tidak memiliki rasa nasionalisme. Apakah untuk memperlihatkan rasa kebangsaan harus meninggalkan bahasanya (sunda) sendiri?. Menurut ajip Rosidi untuk memperlihatkan rasa kebangsaan tidak selamanya harus berbahasa Indonesia. Surat kabar bahasa sunda “Sipatahoenan” pada waktu sebelum perang pun digolongkan sebagai surat kabar nasional, sebab isinya memperlihatkan rasa kebangsaan. Terangnya, untuk jadi orang Indonesia tidak perlu berhenti menjadi orang sunda.
Di masjid-masjid yang ada di bandung sudah jarang kita dengar khutbah dengan menggunakan bahasa sunda. Sangat aneh, memang, bila sikap Ulama dan Khathib di masjid yang ada di lingkungan tatar sunda lebih cenderung tidak menggunakan bahasa sunda dalam khotbah jum’atnya. Tentu saja masih ada khatib yang menggunakan bahasa sunda dalam khutbahnya, tapi sayang hanya sebatas di daerah pinggiran, seperti parongpong, gunung halu, dan lain sebagainya. Padahal bila khutbah di tatar sunda disampaikan dengan bahasa sunda, sangat mungkin aan lebih meresap dan menyentuh relung hati yang paling dalam.
Agama tidak semata-mata urusan akal (logika), melainkan juga menembus batas rasa (emosi). Karena itu, akan lain gregetnya bila disampaikan dengan bahasa ibu. Benar, bahasa ibu itu penting. Nyatanya, UNESCO dan PBB yang bergerak di bidang pendidikan. Penghormatan itu ditandai dengan diperingatinya “Mother Tongue day” setiap bulan februari.
Kenyataan bahwa bahasa ibu akan lebih meresap kedalam batin orang banyak, sangat disadari oleh para pendeta dan pastor. Banyak diantara mereka yang mempelajari bahasa Ibu untuk kepentingan kebaktian dan missa. Kenyataan ini memang sangat kontras. golongan mayoritas tampak cenderung mengabaikan bahasa Sunda. Sebaliknya golongan minoritas justru menggunakannya. Janganlah heran bila dibeberapa daerah banyak gereja atu kelenteng di jawa barat yang justru aktif menggunakan bahasa sunda dalam seluruh kegiatan ibadahnya.
Melihat kenyataan semakin langkanya khotbah berbahasa sunda, kita akan teringat dan merindukan da’I atau khatib sekaliber KH. Drs. Abdul Ghazali (Alm) atau lebih terkenal dengan sebutan Kiai Ghozali. Bagi umat islam jawa barat, beliau adalah sosok mubaligh yang sangat dirasakan manfaat risalahnya melalui bahasa sunda. Beliau sangat piawai memanfaatkan psikologi massa dalam dakwahnya. Dengan bahasa sundanya yang khas, beliau telah diterima semua golongan. Tidak heran dari ke khasannya itu lahir suatu jargon melegenda seperti yang di ungkapkan oleh si Cepot. Karunya….nya.!
Selama puluhan tahun berkecimpung menyebarkan risalahnya. Kiai Ghozali tidak henti-hentinya menggunakan bahasa sunda. Beliau sering menyebut bahasa sunda dengan bahasa “padesaan”, malah mengaku bangga dirinya disebut “ulama padesaan”. Ulama yang setiap grak-gerik langkah serta ucapannya dimengerti dan dipahami oleh masyarakat pedesaan. Bahasanya tidak muluk-muluk, tidak untuk gagah-gagahan supaya member kesan hebat. Gaya bahasa Kiai Ghozali sangat realistis, beliau tampaknya sangat konsisten dan menyadari bahwa objek dakwah di jawa barat lebih di dominasi orang-orang yang mengerti dan memahami bahasa sunda.
Apakah benar masyarakat sunda sudah tidak mampu atau teu bareukieun deui menerima penerangan dalam bahasa sunda? Sehingga dalam acara-acara yang dihadiri mayoritas orang sunda harus menggunakan bahasa lain? Atau jangan-jangan rendahnya atau tiadanya kemauan para khatib dan da’i (orang sunda) menyampaikan risalah dengan media bahasa sunda. Lantaran khawatir pesanan. Dengan menyampaikan risalah menggunakan bahasa sunda mereka merasa seolah-olah dibatasi ruang geraknya.
BAHASA SUNDA
Para khatib sarta da’I (jelema sunda) kaasup pangurus masjid jigana noyod atawa jorjoran minuhan dalih yén henteu kabéh jamaah ngarti basa sunda. Atawa meureun henteu hayang dicap minangka khatib atawa da’I primordialisme, kedaerahan, atawa sebutan séjénna anu intina henteu ngabogaan rasa nasionalisme. Naha pikeun nempokeun rasa kabangsaan kudu ninggalkeun basana (sunda) sorangan?. Nurutkeun ajip Rosidi pikeun nempokeun rasa kabangsaan henteu salawasna kudu make bahasa Indonésia. Serat kabar basa sunda “Sipatahoenan” dina wayah saméméh perang ogé digolongkan minangka serat kabar nasional, sabab eusina nempokeun rasa kabangsaan. Cenah, pikeun jadi urang Indonésia henteu perlu ngandeg jadi jelema sunda.
Di masjid-masjid anu aya di bandung geus arang urang déngé khutbah kalawan ngagunakeun basa sunda. Pohara ahéng, memang, lamun dangong Ajengan sarta Khathib di masjid anu aya di lingkungan tatar sunda leuwih condong henteu ngagunakeun basa sunda dina khotbah jum’atna. Tangtu waé masih aya khatib anu ngagunakeun basa sunda dina khutbahnya, tapi nyaah ngan sawates di wewengkon pinggiran, kawas parongpong, gunung halu, sarta séjén sajabana. Padahal lamun khutbah di tatar sunda ditepikeun kalawan basa sunda, pohara meureun bakal leuwih asup sarta nyabak kana relung haté anu paling jero.
Agama henteu sawates urusan uteuk (logika), ngalainkeun ogé nembus wates rasa (emosi). Alatan éta, baris séjén gregetna lamun ditepikeun kalawan basa indung. Bener, basa indung éta penting. Nyatana, UNESCO sarta PBB anu usik di widang atikan. Panghormatan éta ditandaan kalawan ngamumule “Mother Tongue day” saban bulan pebruari.
Kanyataan yén basa ibu baris leuwih meresap kadina batin jelema loba, pohara disadari ku para pendeta sarta pastor. Loba diantara maranéhanana anu duajar basa Indung pikeun kapentingan kebaktian sarta missa. Kanyataan ieu memang pohara kontras. golongan mayoritas kasampak condong teu malire basa Sunda. Sabalikna golongan minoritas malahan maké. Ulah heran lamun disawatara wewengkon loba gereja atu kelenteng di jawa kulon anu malahan aktip ngagunakeun basa sunda dina sakumna kagiatan ibadahnya.
Nempo kanyataan beuki langkana khotbah make bahasa sunda, urang baris kainget sarta sono kana da’I atawa khatib sakaliber KH. Drs. Abdul Ghazali (Alm) atawa leuwih kaceluk kalawan sebutan Kiai Ghozali. Pikeun umat islam jawa kulon, anjeunna nyaéta sosok mubaligh anu pohara dirasakeun mangpaat risalahnya ngaliwatan basa sunda. Anjeunna pohara piawai ngamangpaatkeun psikologi massa dina dakwahna. Kalawan basa sundana anu has, anjeunna geus ditarima kabéh golongan. Henteu heran ti ka khasanna éta lahir hiji jargon ngalegenda kawas anu di ungkapkan ku si Cepot. Karunya….nya.!
Salila puluhan warsih ancrub nyebarkeun risalahna. Kiai Ghozali henteu uereun ngagunakeun basa sunda. Anjeunna mindeng nyebutkeun basa sunda kalawan basa “padesaan”, kalahka ngaku reueus dirina disebut “ajengan padesaan”. Ajengan anu saban gerak-gerik léngkah sarta kedalanana dipikaharti sarta dipahaman ku masarakat pilemburan. Basana henteu muluk-muluk, henteu pikeun gagah-gagahan sangkan member gambaran hébat. Gaya basa Kiai Ghozali pohara realistis, anjeunna kasampak pohara konsisten sarta nyadar yén objek dakwah di jawa kulon leuwih di dominasi jalma-jalma anu mengerti sarta nyurtian basa sunda.
Naha bener masarakat sunda geus henteu sanggup atawa teu bareukieun deui narima penerangan dina basa sunda? Ku kituna dina acara-acara anu dihadiran mayoritas jelema sunda kudu ngagunakeun basa séjén? Atawa boa-boa pendékna atawa euweuhna kemauan para khatib sarta da’i (jelema sunda) nepikeun risalah kalawan média basa sunda. Lantaran salempang pesenan. Kalawan nepikeun risalah ngagunakeun basa sunda maranéhanana ngarasa seolah-olah diwatesan rohang unggut manéhna.
Tinggalkan komentar
Belum ada komentar.
Comments RSS TrackBack Identifier URI


text:
Kanji
-
Artikel ieu ngeunaan wangun tulisan kanji Basa Jepang. Keur shrub Australia, tempo bush kanji. Keur sawala umum ngeunaan karakter Basa Cina nu dipake oge dina basa Asia Wétan lianna, tempo karakter Basa Cina. Keur tipung, tempo tipung kanji.
Kanji (Basa Jepang: 漢字 ) nyaeta tulisan Cina nu dipake dina sistim tulisan Basa Jepang modern salian ti hiragana (平仮名), katakana (片仮名), jeung angka Arab.
Daptar eusi
- 1 Sajarah
- 2 Kamekaran lokal
- 3 Cara maca
- 4 Jumlah sakabeh karakter kanji
- 5 Reformasi Ortografi jeung daptar kanji
- 6 2000 Kanji Basa Jepang
- 7 Rujukan
- 8 Tempo oge
- 9 Tumbu kaluar
Sajarah[édit | sunting sumber]
Dina Basa Jepang watesan kanji (漢字) hartina "karakter Han characters". Masih keneh jadi "perdebatan" kumaha sajarahna tulisan CIna datang ka Jepang, tapi nu ilahar ditarima yen monk Buddha ti Karajaan Baekje di Korea nu mawa tulisan dina Basa Cina ka Jepang di abad kalima. Tulisan ieu dina Basa Cina jeung remen dibaca unggal waktu. Ti harita, sistim ieu disebut kanbun (漢文), hal nu penting dina tulisan Cina nyaeta diacritical mark nu ngidinan pamake Basa Jepang keur maca tulisan dumasa kana aturan grammar Basa Jepang.
Mangsa harita, Basa Jepang teu boga bentuk tulisan sorangan. Sistim nulisna disebut man'yōgana (dipake dina tulisan antologi sajak Man'yōshū) nu ngamekarkeun karakter Cina keur kaperluan sora tinimbang harti anu ditulisna.
Man'yōgana ditulis dina gaya "cursive" jadi hiragana, hiji sistim nulis nu ilahar dipake ku awewe (nu teu bisa sakola luhur). Loba tulisan dina era Heian nu dipigawe ku awewe ditulis dina. Katakana muncul dina cara nu ampir sarua: mahasiswa sakola biara nyederhanakeun man'yōgana jadi unsur tunggal. Sanajan aya dua sistim tulisan, hiragana jeung katakana, duanana ngarujuk ka kumpulan kana, nu asalna tina kanji.
Dina Basa Jepang modern, kanji dipake keur nulis bagean tina basa saperti kecap barang, bagean kecap sipat jeung bagean kecap gawe , sedengkeun hiragana digunakeun keur nulis infleksi tungtung kecap gawe jeung sifat (okurigana), partikel, jeung kecap dimana kanji nu hese dibaca atawa diinget. Katakana dipake keur ngawakilan onomatopoeia jeung kecap injeuman nu lain tina-Basa Jepang. Pamakean katakana keur nulis kecap injeuman ngarupakeun hal nu anyar sanggeus Perang Dunya Kadua. Samemehna, kecap injeuman ditulis make kanji, sanajan dipake keur artina (煙草 atawa 莨 tabako = "roko") atawa dieja sacara fonetik(天婦羅 atawa 天麩羅 tempura). Pamakean kanji ku cara ieu disebutna ateji.
Kamekaran lokal[édit | sunting sumber]
Sabalikna tina kanji pentingna hanzi Basa Cina keur dipake nulis Basa Jepang, ayeuna aya dua beda nu jelas antara kanji jeung hanzi, kaasup karakter nu dijieun di Jepang, karakter ieu mibanda harti nu beda dina basa Jepang, sarta ngirim WWII keur nyederhanakeun kanji.
Kokuji[édit | sunting sumber]
Kokuji (国字; hartina "karakter nasional") nyaeta karakter aneh di Jepang. Kokuji oge disebut wasei kanji (和製漢字; lit. "karakter Cina buatan Japan"). Aya ratusan kokuji (tempo sci.basa.jepang NDL: kokuji list). Lolobana jarang geus langka dipake, tapi aya sababaraha nu penting dina tambahan nulis Basa Jepang. Saperti:
- 峠 tōge (norobos gunung)
- 榊 sakaki (tangkal sakaki, genus Camellia)
- 畑 hatake (jenis supa)
- 辻 tsuji (meuntas jalan)
- 働 dō, hatara(ku) (digawe)
Kokkun[édit | sunting sumber]
Salian ti kokuji, aya kanji nu geus aya hartina dina Basa Jepaang tur beda harti jeung Basa Cina. Kanji ieu henteu kaasup kana kokuji tapi disebutna kokkun (国訓) kaasup:
- 沖 oki (lepas pantai; Basa Cina chōng rinse)
- 森 mori (leuweung; Basa Cina sēn agung, tumuwuh kalayan gancang)
- 椿 tsubaki (Camellia japonica; Basa Cina chūn Ailantus)
Karakter heubeul jeung karakter anyar[édit | sunting sumber]
Kanji nu sarua kadangkala ditulis ku dua cara nu beda, 旧字体 (Kyūjitai; "gaya karakter heubeul") (舊字體 dina Kyūjitai) jeung 新字体 (Shinjitai; "gaya karakter anyar"). Di handap sababaraha conto Kyūjitai nu dituturkeun ku Shinjitai:
- 國 国 kuni, koku (nagara)
- 號 号 gō (nomer)
- 變 変 hen, ka(waru) (robah)
Kyūjitai geus dipake samemeh Perang Dunya Kadua, jeung loba nu teu lengkep, sarua jeung karaktertradisional Cina. Sanggeus perang pamarentah ngawanohkeun Shinjitai nu disederhankaeun dina "Dapta bentuk karakter Kanji Tōyō Kanji" (Tōyō Kanji Jitai Hyō, 当用漢字字体表). Sababaraha nu anyar ampir sarua jeung karakter nu disederhanakeun nu dipake di Cina. Saperti dina proses nyederhanakeun di Cina, sababaraha shinjitai ngabogaan bentuk singgetan (略字, Ryakuji) make tulisan leungeun, tapi jelas jeung "daksa" karakter nu teu disederhanakeun (正字 seiji) nu ngan bisa ditarima dina konteks sapopoe. Kaca ieu nembongkeun conto tulisan leungeun singgeta, sarua jeung bentuk Shinjitai modern, tina era PD II. Ieu oge tulisan leungeun sederhana nu saruan sederhana tinimbang bentuk standarna (boh nu teu kacekel atawa katarima ngan bentuk sederhana minor sanggeus perang), contona bisa ditempo di [1], tapi teu loba nu make tur teu popular, saperti samemeh perang nu teu ditarima sacara sosial tur ngan ukur dipake dina tulisan leungeun.
Loba tulisan Cina nu teu dipake dina Basa Jepang. Sacara teori, aya karakter Cina nu jadi karakter Jepang, Daikanwa Jiten, salah sahiji kamus kanji nu ilahar dipaker, aya kira-kira 50,000 asupan, sanajan loba asupan nu teu dipake dina Basa Jepang.
Cara maca[édit | sunting sumber]
Sabab aya sababaraha cara ngasupkeun kanji kana Basa Jepang, hiji kanji bisa dipake jeung nuliskeun sakecap atawa sababaraha kecap (atawa, di hal nu ilahar, morphemes). Tina pamikiran nu maca, kanji disebut boga hiji atawa leuwih cara "maca". Nangtukeun cara maca bakal gumantung kana konteks, arti, dipake keur naon jeung iraha diana kalimah. Sababaraha kanji nu ilahar ngabogaan sapuluh atawa leuwih cara maca. Cara maca ieu sacara normal dipisahkeun salaku on'yomi (atawa on) atawa kun'yomi (atawa kun).
On'yomi (cara maca Basa Cina)[édit | sunting sumber]
On'yomi (音読み), cara maca Sino-Basa Jepang, Basa Jepang ngadeukeutan cara ngucapkeun karakter Basa Cina dina waktu mimiti diwanohkeun. Sababaraha kanji diwanohkeun sababaraha kali tina bagean karakter Cina dina waktu nu beda, maka mibanda sababaraha on'yomi, tur sababaraha harti oge. Kanji nu dijieun di Jepang sacara normal teu ngabogaan on'yomi, tapi aya sabaraha iwal saperti karakter keur 働 'digawe', nu ngabogaan kun'yomi hataraku jeung on'yomi dō, sarta 腺 'kelenjar', nu ngan ngabogaan on'yomi sen.
Ilaharna, on'yomi diklasifikasikeun kana opat tipe:
- Cara maca Go-on (呉音; harti literatur sora Wu) readings, tina cara ngucapkeun di wewengkon Wu (deukeut daerah Shanghai), salila abad kalima jeung abad kagenep.
- Cara maca Kan-on (漢音; harti literatur sora Han sound), tina cara ngucapkeun salila Dinasti Tang mimiti abad katujuh nepi ka abad kasalapan, utamana paguneman standar di ibukota, Chang'an.
- Cara maca Tō-on (唐音;harti literatur sora Tang), tinca cara ngucapkeun dina dinasti panungtung, saperti Song jeung Ming, ngawengku sakabeh cara ngucapkeun nu diasupkeun mimiti era Heian nepi ka periode Edo
- Cara maca Kan'yō-on (慣用音), nyaeta cara maca nu salah atawa rubah tina kanji tur ditarima dina basa Jepang.
Conto (cara maca nu jarang dipake dina tanda kurung)
Nu ilahar dipake dina cara maca nyaeta kan-on. Cara maca go-on hususna dipake dina watesan Budha saperti gokuraku 極楽 "sorga". Cara maca tō-on aya dina sababarah kecap saperti isu "korsi" atawa futon.
Dina Basa Cina, lolobana karakter pakait jeung suku kata Basa Cina tunggal. Sanajan kitu, sababaraha homographs disebut 多音字 (duo1yin1zi4) saperti 行 (Basa Cina: hang2, xing2) (Basa Jepang: kō, gyō) ngabogaan leuwih ti hiji cara maca dina Basa Cina nembongkeun harti nu beda, nu dipake oge dina Basa Jepang. Tina sisi "tonality", lolobana suku kata dina Basa Cina (utamana di Cina Tengah nu mana ahir dina konsonan eureunleuwih ilahar dipake tinimbang dina dialek modern) teu saru persis jeung (consonant-vowel) phonotactics gede dina Basa Jepang klasik. Lolobana on'yomi disusun ku dua mora (sukubata atawa hentakan), nu kadua ngabogaan vowel leuwih panjang dina mora mimiti (dina i dina kasus e jeung u dina kasus o, dumasar kana linguistic drift dina sababaraha abad), atawa dina suku kata ku, ki, tsu, chi, atawa suku kata n, dipilih keur ngadeukeutan konsonal ahir di Cina Tengah. Kanyataanna, konsonan samemeh vowel tinimbang i, saperti dina suku kata n, nu ditambahkeun kana Basa Jepang leuwih hade tinimbang nurutan dina Basa Cina; taya hiji oge kajadian dina kecap Basa Jepang asli.
On'yomi loba kajadian dina multi-kanji susunan kecap (熟語 jukugo), loba nu hasilna diadopsi (sapanjang kanjina sorangan) kecap Basa Cina keur konsep nu euweuh dina Basa Jepang atawa teu bisa diucapkeun sacara alus make kecap asli Jepang. Proses injeuman ieu salawasna dibandingkeun keur Basa Inggris nu nginjeum tina Basa Latin jeung Norman-Peranci, saprak watesan injeuman Cina leuwih husus, atawa dianggap keur sora nu leuwih resmi tinimbang nu aslina. Kaiwalan dina aturan ieu keur ngaran kulawarga, nu ku kun'yomi asli dibaca saperti nu ilahar dipake (tempo di handap).
Kun'yomi (cara maca Basa Jepang)[édit | sunting sumber]
Kun'yomi (訓読み), cara maca Basa Jepang, atawa bacaan asli, nyaeta cara maca nu didasarkeun kana cara ngucapkeun kecap Basa Jepang asli atawa yamatokotoba, nu ampir padeukeut jeung harti dina karakter Basa Cina mangsa munggaran diwanohkeun. Saperi dina on'yomi, aya sabararaha cara maca kun keur kanji nu sarua, sarta sababaraha kanji teu ngabogaan kun'yomi.
Contona, kanji wetan, 東, ngabogaan on dibaca tō. Sanajan kitu, dina Basa Jepang geus aya dua harti keur kecap "wetan", nyaeta : higashi jeung azuma. Mangka karakter kaji 東 ngabogaan cara ngucapkeun nu ditambahkeun salaku kun'yomi. Kanji 寸, ngalambangkeun karakter Cina keur ukuran (ampir deukeut kana inci)), euweuh basa Jepang asli nu sarua, mangka ngan ngabogaan on'yomi, panonpoe.
Jumlah sakabeh karakter kanji[édit | sunting sumber]
Jumlah karakter kanji teu dipikanyaho sacara pasti. Dina "Daikanwa Jiten" aya kurang leuwih 50,000 karakter, ngarupakeun hasil pamikiran nu lengkep, tapi kaayeunakeun dina kamus di daratan Cina aya leuwih ti 80,000 karakter kanji, tur loba karakter nu teu dipikawanoh. Karakter eta loloba teu dipake boh di Jepang atawa di Cina.
Reformasi Ortografi jeung daptar kanji[édit | sunting sumber]
Dina 1946, sanggeus Perang Dunya II, pamarentah Jepang sacara resmi ngareformasi runtuyan orthografi. Sababaraha karakter disederhanakeun jadi glyph, disebut 新字体 (shinjitai). Jumlah karakter dina aturan dikurangan, runtuyan karakter formal keur diajar dina unggal tingkatan sakola ditangtukeun. Loba bentuk variasi jeung alternatif tina karakter kanji nu ilahar dikurangan. Ieu dimaksudkeun keur usaha ngajarkeun kanji ka barudak dina buku tur terus-terusan. Hal ieu ngarupakeun petunjuk nu sederhana, mangka loba karakter di luar standar ieu dipikanyaho tur ilahar dipake.
Kyōiku kanji[édit | sunting sumber]
- Artikel utama: Kyōiku kanji.
Kanji Kyōiku 教育漢字 ("kanji pendidikan") nyaeta 1006 karakater kanji nu diajarkeun di sakola dasar di Jepang. Jumlah ieu jadi 881 saprak taun 1981. Tingkatan ieu diturunkeun dina palajaran kanji tur disebut Gakunen-betsu kanji haitōhyō 学年別漢字配当表), atawa kanji gakushū .
Jōyō kanji[édit | sunting sumber]
- Main article: Jōyō kanji
Kanji Jōyō 常用漢字 nyaeta 1,945 karakter kanji nu aya dina kanji kyōiku, ditambah 939 kanji tur diajarkeun di SMP jeung SMA. Dina buku citak, karakter diluar kategori ieu ditulis make furigana. Kanji Jōyō mimiti dipake dina taun 1981, keur ngagantikeun runtuyan samemehna nyaeta 1850 karakter nu disebut Kanji nu ilahar dipake (tōyō kanji 当用漢字) nu mimiti dipake dina taun 1946.
Jinmeiyō kanji[édit | sunting sumber]
- Main article: Jinmeiyō kanji
Kanji Jinmeiyō 人名用漢字 nyaeta 2,928 karakter nu aya dina kaji Jōyō, ditambah 983 nu kapanggih dina ngaran masarakat Jepang. Dina sababaraha taun ieu, Kamentrian Kehakiman nambahan kana ieu runtuyan. Kadangkala istilah Kanji Jinmeiyō nujul kana sakabeh 2928 karakter, kadangkala oge ngan 983 karakter nu dipake keur ngaran jalma.
Standar Industri Jepang keur kanji[édit | sunting sumber]
Standar Industri Jepang keur kanji jeung kana ngahartikeun karakter titik-kode keur unggal kanji jeung kana, saperti bentuk sejen dina nulis saperti angka Hindu-Arab, keur dipake dina proses informasi. Geus sababaraha kali diomean, standar ayeuna nyaeta:
- JIS X 0208:1997, versi panungtung standar utama, mibanda 6,355 kanji.
- JIS X 0212:1990, tambahan standar ngandung 5,801 kanji. Standar ieu jarang dipake, utamana sabab sistim kode Shift JIS teu bisa dipake. This standard is effectively obsolete;
- JIS X 0213:2000, a further revision which extended the JIS X 0208 set with 3,625 additional kanji, of which 2,741 were in JIS X 0212. The standard is in part designed to be compatible with Shift JIS encoding;
- JIS X 0221:1995, the Japanese version of the ISO 10646/Unicode standard.
2000 Kanji Basa Jepang[édit | sunting sumber]
Citakan:Cleanup-date Citakan:Expandsect
Runtuyan dihandap bakal terus dianyarkeun ku fonetikna, saperti hari jeung kanji tambahan:
一二三人日四五六七八九十月曜火水木金土本山目見行来方東西上下中大小刀分切手口入出川外言貝寺時売買主持夫田力車読者林明士自子女男年先学生竹筆書文立事物仕化工天白心史百千万代交左右母父校毎古今
Rujukan[édit | sunting sumber]
- DeFrancis, John (1990). The Chinese Language: Fact and Fantasy. Honolulu: University of Hawaii Press. ISBN 0824810686.
- Hannas, William. C. (1997). Asia's Orthographic Dilemma. Honolulu: University of Hawaii Press. ISBN 082481892X (paperback); ISBN 0824818423 (hardcover).
- Kaiser, Stephen (1991). Introduction to the Japanese Writing System. In Kodansha's Compact Kanji Guide. Tokyo: Kondansha International. ISBN 4-7700-1553-4.
- Mitamura, Joyce Yumi and Mitamura, Yasuko Kosaka (1997). Let's Learn Kanji. Tokyo: Kondansha International. ISBN 4-7700-2068-6.
- Unger, J. Marshall (1996). Literacy and Script Reform in Occupation Japan: Reading Between the Lines. ISBN 0195101669
Tempo oge[édit | sunting sumber]
- Sino-Basa Jepang
- Karakter Basa Cina
- Diajar kanji
- Daptar kanji dumasar kana konsep
- List of kanji by stroke count
- Japanese typefaces (Shotai)
- Babasan opat karakter
- Unifikasi Han
- Stroke order
Tumbu kaluar[édit | sunting sumber]
- How to use KANJI 4 U Kanji report
- Japanese Calligraphy Japanese dictionary
- Dictionary of Kokuji in Japanese
- Learn Japanese Kanji How to write Kanji in Japanese
- Change in Script Usage in Japanese: A Longitudinal Study of Japanese Government White Papers on Labor, discussion paper by Takako Tomoda in the Electronic Journal of Contemporary Japanese Studies, 19 August 2005.
- Jim Breen's WWWJDIC server used to find Kanji from English or romanized Japanese
- Kanji alive, an interactive tool for learning Kanji
- Japanese Kanji Dictionary Each character is presented by a grade, stroke count, stroke order, phonetic reading and native Japanese reading. You can also listen to the pronunciation.
- Drill the kanji, Java flashcards (Asahi-net)
- Kanji flashcards, learn the Kanji with these simple online flashcards
- Kanji to hiragana converter


text:
PEPELING TINU JADI SEPUH KAPUTRANA :
Cek Bapa geuning, keur naon riung mumpulung oge ari bengkung mah, keur naon ngaronyok oge ari barongkok mah. Kajeun pajauh tapi aya dina kamulyaan, soleh sarta cageur bageur, taqwa ka Allah swt.
Minggu, 19 April 2009
NASEHAT NU JADI SEPUH KAPUTRANA
Panon ulah dipake satenjo-tenjona lamun lain tenjoeunnana, ngilikan ieu hayang, ngilikan ieu kabita, . Ceuli, ulah dipake sadenge-dengena lamun lain dengeunnana. Naon nu kadenge ku hidep kudu disaring deui. Irung, ulah saambeu-ambeuna lamun lain ambeueunana, ulah sacium-ciumna lamun lain ciumeunnana. Atuh letah ulah dipake cutak-cetak lamun lain cetakeunnana. Letah ulah dipake ngomong/nyarita anu goreng, sagala diomongkeun, sagala dicaritakeun abongkena biwir teu diwengku letah teu tulangan. Letah bisa seukeut tibatan pedang. Raheut ku pedang bisa diubaran, tapi raheut hate hese di ubaranana.
Sarengsena kaum muslimin di dunya ieu ngalaksanakan ibadah puasa, sasasih lamina anu ditutup ku Sholat Idul Fitri,mudah-mudahan hidep sapara kanca aya dina kasalametan jeung kamulyaan. Kartu lebaran ti hidep, tos katampa ku Bapa jeung ema, kalayan kabingahan, sarta syukur ari hidep sehat mah. Bapa, ema jeung dulur-dulur hidep, rengse shalat Idul Fitri ngayakeun acara silaturahmi di imah sakulawarga, anu cukup haru jeung hidmat, nya diteruskeun ngadu’a ka Allah swt, sangkan hidep aya dina katabahan, sehat sarta bahagia jeung aya dina lindungan Allah nu maha kawasa, atuh dina lebara ieu oge, da sanajan anu jadi kolot teu mustahil rea atawa aya kasalahan, Bapa ema oge menta hampura tinu jadi anak, ti hidep. Do’a ti bapa jeung ema nu keur ngumbara, nu aya di rantau, sing ginuluran rahayu ginajar kabagjaan-kamulyaan dunya akherat.
Atuh anu jauh ti lembur da lain urang bae, malah lamun diukur ti manca nagara mah, Kalimantan (samarinda) mah deukeut keneh tibatan batur anu dig awe di Timur Tengah (Arab Saudi), Eropah, Amerika, jeung nagara-nagara lainna. Atuh anu ngalaksanakeun tugas ti pamarentah lain urang wungkul, meureun didinya araya, tah hidep kudu nyonto ka maranehanana anu hirupna tegar, segar, teu nguluwut. Cek Bapa geuning keur naon riung mumpulung oge ari bengkung mah, keur naon naon ngaronyok oge ari barongkok mah. Kajeun pajauh tapi aya dina kamulyaan, soleh sarta cageur baageur, taqwa ka Allah swt, ku Iman jeung Islam hidep, ari jadi jelema anu sehat,mulya jeung taqwa moal ragrag ti langit kitu bae, lamun urang teu usaha jeung ihtiar mah, kudu daek “kerja keras”, diajar keras, serta rikrik geni lamun boga rejeki. Urang lain kudu kabita ku beungharna atawa ku kamajuanana wungkul ti batur the, tapi kudu turutan teh tarekahna, kumaha nepi kahasil kitu the, poma ulah epes meer jeng cengeng, babari nguluwut, babari sedih nyeri hate pedah pajauh, pedah meunang kasusah. Kudu boga jiwa anu kuat, matep tahan bantingan jeung goncangan,bias hirup mandiri, teu sagala ngandelkeun batur. Mun pareng hidp meunang kasusah, kapeurih hate, sing tabah bae, sing kuat. Kudu dianggap susah, sedih, jeung masalah-masalah hirup teh, keur pupuk anu bias ngadewasakeun ka diri urang, atawa kudu narima sacara kanyataan hirup (narima kana takdir) ari urang geus ihtiar mah, atuh lamun urang berhasil dina usaha jeung ihtiar omat ulah sombong jeung takabur, tapi kudu leuwih ngadeukeutkeun diri ka Allah, syukuran. Kade ulah rek aralan, makan hati jeung loba lamunan, anu akhirna ngarusak diri urang sorangan. Inget kana hokum kausalitas; ucap, lampah, pagawean urang ayeuna baris nangtukeun hirup urang ka hareupna. Naha bisa hurip, atawa henteu, kanyeri, kapeurih, lara balangsak. Derita jeung sangsara kudu bisa dijeun modal pikeun hirup lebih dewasa.
Dewasana jelema/manusa ku pinanggih pahit jeung peurih lain ku mamanis. Sing mampu ngatasi pandaritaan, sing nepi ka bisa ngawung jeung ningkatkeun kasejahteraan dirina jeung lingkunganana. Urang kudu bisa hirup rukun runtut jeung sejahtera di tilu lingkungan, nyaeta;
Kahiji, Mimiti kudu rukun jeung sejahtera dilingkungan keluarga (rumah tangga), pek jabarkeun ku hidep…
Kadua, Kudu rukun runtut, sajahtera dilingkungan tempat kerja,
Katilu, Kudu rukun, sejahtera dilingkungan masyarakat.
Keur ngalaksanakeun rukun di tilu lingkungan teh, kudu bisa ngajaga hate, panca indra jeung anggota badan urang.
1. Hate; ulah boga hate goreng, sirik pidik, niat doleka, jail kaniaya ka batur. Ulah boga hate ujub, ria, takabur jeung sombong, ulah aya rasa pinter sing teu deungeun, kudu handap asor, tata-titi, duduga prayoga, jeung sopan santun kasaluhureun, ka sahandapeun jeung ka sasama.
2. Panca Indra; boga panon, ceuli, irung, letah jeung leungeun salaku alat paraba, kudu dijaga hade-hade, ulah dipake anu goreng. Panon ulah dipake satenjo-tenjona lamun lain tenjoeunnana, ngilikan ieu hayang, ngilikan ieu kabita, . Ceuli, ulah dipake sadenge-dengena lamun lain dengeunnana. Naon nu kadenge ku hidep kudu disaring deui. Irung, ulah saambeu-ambeuna lamun lain ambeueunana, ulah sacium-ciumna lamun lain ciumeunnana. Atuh letah ulah dipake cutak-cetak lamun lain cetakeunnana. Letah ulah dipake ngomong/nyarita anu goreng, sagala diomongkeun, sagala dicaritakeun abongkena biwir teu diwengku letah teu tulangan. Letah bisa seukeut tibatan pedang. Raheut ku pedang bisa diubaran, tapi raheut hate hese di ubaranana.
3. Anggota bada; leungeun, suku; kudu bisa dijaga, leungeun ulah scekel-cekelna lamun lain cekeleunnana, ulah sarewang-rewangna lamun lain rewangeunnana, ulah satincak-tincakna lamun lain tincakeunnana. Tah anu tilu rupa tea pek ku kuhidep jaga, ku hidep “kendalikeun”, Insya Allah hidep baris salamet dunya jeung akherat. Lamun pareng hidep, migawe anu salah, kudu buru tobat jeung menta dihampura ka gusti Allah jeung kapapada jalma, ari utamana jadi jela kudu rea batur atawa rea sobat, kudu silih tulungan, silih titipkeun diri, budi jeung akal anu jembar lantaran ti papada jalma.
Sadayana anu dicaritakeun eta teh, anu dina elmu deungeun mah disebutna teh “human relation” . Mugia hidep bisa ngalaksanakeun eta nu tos dicaritakeun diluhur, dina nyanghareupan pagawean naon wae oge. Kudu bisa hade jeung sakabeh jalma, itu ngenah, ieu ngeunah. Sekieu bae heula. Amien.